title: Id-Deċiżjoni tal-Kummissjoni tas-6 ta' Novembru 2002 li tistabilixxi l-Uffiċċju għall-infrastruttura u loġistika fil-Lussemburgu

text:
Avviż Legali Importanti

|

32003D0524

Official Journal L 183 , 22/07/2003 P. 0040 - 0044

		Id-Deċiżjoni tal-Kummissjonitas-6 ta' Novembru 2002li tistabilixxi l-Uffiċċju għall-infrastruttura u loġistika fil-Lussemburgu(2003/524/KE)IL-KUMMISSJONI TAL-KOMUNITAJIET EWROPEJ,Wara li kkunsidraw l-Artikolu 20 tar-Regoli tal-Proċedura tal-Kummissjoni [1],Billi:(1) Ir-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament tal-Kunsill applikabbli għall-baġit ġenerali tal-Komunitajiet Ewropej [2], minn hawn ‘il quddiem imsejjaħ "ir-Regolament Finanzjarju", jipprovdi l-qafas għat-twaqqif ta' tip ġdid ta' uffiċċju amministrattiv.(2) Il-linji ta' gwida tal-Kummissjoni tat-13 ta' Diċembru 1999 għall-politika ta' esternalizzazzjoni [3] u l-White Paper dwar ir-riforma amministrattiva [4] issottolineat politika ta' esternalizzazzjoni ġdida bbażata fuq il-viżjoni ta' amministrazzjoni iffokata mill-ġdid u l-qalba tal-kompiti u attivitajiet tagħha.(3) Ir-riżultati tal-analiżi meħuda mill-Grupp tal-Ippjanar u kordinazzjoni dwar l-Esternalizzazzjoni, wara li jittieħed kont tas-sitwazzjoni fil-Kummissjoni u b'livell inter-istituzzjonali fuq numru ta' oqsma, jissottolineaw il-vantaġġi ewlenin li l-ħolqien ta' l-uffiċċji tal-Kummissjoni jistgħu iġibu u l-oqsma fejn attenzjoni speċjali hi meħtieġa, bħal, per eżempju, il-ħtieġa li l-oprazzjonijiet fuq siti varji huma konsistenti u biex jiddefinixxu l-qies kritiku minimu ta' kull uffiċċju.(4) It-tip ta' uffiċċju magħżul jikkonsisti f'entitajiet amministrattivi maħsuba biex jipprovdu appoġġ għall-attivitajiet ta' dipartimenti tal-Kummissjoni oħra u/jew potenzalment ta' istutizzjonijiet tal-Komunità oħra.(5) L-analiżi mwettqa iktar speċifikament fil-qasam tal-infrastruttura u loġistiċi tniżżel il-vantaġġi ta' għoti lil struttura waħda tal-eżekuzzjoni ta' deċiżjonijiet li jinvolvu appoġġ amministrattiv. Dik l-istruttura hi partikolarment adattata biex tagħmel effiċjenti u l-użu ekonomiku tar-risorsi filwaqt li ttejjeb il-visibilità tas-servizzi provduti, tiffoka mill-ġdid responsabblitajiet operattivi effettivi u żżomm il-pass mal-ħtiġijiet u talbiet ta' l-utenti.(6) Dan it-tip ta' uffiċċju jirrapreżenta għodda xierqa għal kisba ta' qabża mixtieqa għall-livell inter-istituzzjonali f'dan il-qasam, għal liema, istituzzjonijiet tal-Komunità oħra diġa' esprimew interess.(7) Il-fatturi lokali speċifiċi li jitrattaw l-amministrazzjoni ta' xi aspetti tal-infrastruttura u loġisitiċi fil-Lussemburgu huma importanti. Sussegwentament, hu meħtieġ li jitwaqqaf Uffiċċju amministrattiv fil-Lussemburgu għall-infrastruttura u loġisitika li hu separat mill-Uffiċċju mwaqqaf fi Brussel.(8) Bħala uffiċċju amministrattiv għall-Kummissjoni, hu essenzali li l-Uffiċċju jibqa' magħqud b'mod ċar mad-Direttorat-Ġenerali skond il-linji ta' gwida addottati mill-Kummissjoni fit-28 ta' Mejju 2002 [5]. Kif xieraq, għandu jkun maqgħqud mad-Direttorat-Ġenerali għal Persunal u Amministrazzjoni.(9) Il-kompiti u operazzjoni tal-Uffiċċju jeħtieġu jkunu definiti.(10) Bi qbil mall-linji ta' gwida tal-Kummissjoni, kumitat amministrattiv għandu jistabbilixxi liema rwol ewlieni, taħt l-awtorità tal-Kulleġġ tal-Kummissjoni, ser ikun li jissorvelja l-attivitajiet tal-Uffiċċju, jiddefinixxi t-termini tiegħu u jiżgura li huma jkunu implimentati sew. Huwa għalhekk meħtieġ biex jiddetermina l-kompożizzjoni tal-Kumitat Amministrattiv, skond il-linji ta' gwida, kif ukoll il-kompiti tiegħu u l-organizzazzjoni interna.(11) Huwa meħtieġ li jfassal regoli għall-ħatra tal-impjegati tal-Uffiċċju u biex jiżgura li r-regoli u proċeduri li japplikaw għall-Uffiċċju huma l-istess bħal dawk li japplikaw għall-Kummissjoni.(12) Il-Kummissjoni trid tiddefinixxi, b'rispett għall-Uffiċċju, il-poteri mgħotija mir-Regolamenti tal-Impjegati dwar il-ħatra ta' awtorità u mill-Kondizzjonijiet tal-impieg u impjegati oħra dwar l-awtorità awtoriżżata biex tikkonkludi kuntratti.(13) Prinċipji biex jirregolaw ir-responsabiltajiet tad-Direttur tal-Uffiċċju, kemm fir-relazzjoni ma' l-impjegati tal-Uffiċċju u għar-rigward l-attivitajiet tiegħu, għandhom jitfasslu.(14) Id-Direttur ta' l-uffiċċju għandu jkun mitlub li jippreżenta lill-Kumitat Amministrattiv l-għanijiet tiegħu, kif ukoll ir-rapporti regolari li jirriżultaw u r-rapport amministrattiv annwali.(15) Is-sejħa għall-ħtiġijiet finanzjarji għat-Titolu V tal-Parti Tnejn tar-Regolament Finanzjarju biex tapplika għall-Uffiċċju, skond il-prinċipju ġenerali li l-persuna responsabbli għan-negozjati titlob għal approprjazzjonijiet mal-Baġit tad-Direttorat Ġenerali għandu jkun l-uffiċjal awtoriżżat mid-delegazzjoni.(16) Id-Direttorat-Ġenerali ma' liema l-Uffiċċju hu magħqud għandu jassisti l-Kumitat Amministrattiv, hu responsabbli għaż-żamma ta' kuntatti regolari ma' l-uffiċji kollha u jiżgura li t-tmexxija ta' uffiċji differenti hi konsistenti. Dan ir-rwol hu speċjalment importanti sabiex jiżgura li l-fażi transitorja timxi sew.(17) Id-Deċiżjoni tal-Kummissjoni tat-18 ta' Settembru 2002 tikkostitwixxi Ittra Supplimentari u ta' Emenda għall-abbozz tal-baġit preliminari tal-2003 u toħloq il-qafas tal-baġit għat-twaqqif tal-Uffiċċju,IDDEĊIEDA DAN LI ĠEJ:KAPITOLU IJISTABILIXXI, GĦAN U KOMPITI, LOKALITÀArtikolu 1Twaqqif tal-UffiċċjuUffiċċju għall-infrastruttura u loġistika fil-Lussemburgu, minn hawn ‘il quddiem "l-Uffiċċju", hu stabbilit.Id-Direttorat Ġenerali li miegħu l-Uffiċċju hu magħqud ser ikun id-Direttorat Ġenerali għall-persunal u Amministrazzjoni.L-Uffiċċju ser jiħaddem mill-1 ta' Jannar 2003.Artikolu 2Għan1. L-Uffiċċju għandu jiżgura li l-attivitajiet kollha assoċjati mat-tqegħid fil-post tal-impjegati, l-amministrazzjoni tal-infrastruttura u l-loġistika tal-istituzzjoni tas-social welfare, kif imniżżel fl-Artikolu 3, huma mwettqa.2. L-Uffiċċju għandu jaderixxi l-għan tiegħu skond ir-regoli amministrattivi fis-seħħ fil-Kummissjoni.3. Bi qbil, inkella fuq l-inizjattiva tad-Direttorat-Ġenerali għal Persunal u Amministrazzjoni jew fuq proposta mill-Uffiċċju fi qbil mad-Direttorat-Ġenerali, il-Kummissjoni għandha taddotta regoli ġodda jew, kif xieraq, l-emendi meħtieġa.Il-Kumitat Amministrattiv tal-Uffiċċju għandu jagħmel id-dettalji ta' dik il-proċedura flimkien mad-Direttorar-Ġenerali tal-Persunal u Amministrazzjoni.4. L-Uffiċċju jista' bi qbil mat-talba ta', u f'isem, korp ieħor jew aġenzija stabbilita skond jew fuq il-bażi tat-Trattati u bl-assent tal-Kumitat Amministrattiv.Artikolu 3Kompiti1. L-uffiċċju għandu jkun responsabbli, partikolarment, għar-rigward tas-siti tal-Lussemburgu, sabiex:(a) jamministra x-xiri, kiri u manutenzjoni ta' propjeta' mobbli jew immobli tal-Kummissjoni flimkien ma' l-inventarji assoċjati u mistoqsijiet relatati mal-VAT;(b) jorganiżża t-tneħħija ta' oġġetti u l-immaniġġjar tal-ispazju;(ċ) jamministra:(i) s-servizzi ta' trasport għall-impjegati u oġġetti għal għanijiet interni;(ii) posta li tasal u li tintbagħt u t-tqassim intern ta' dokumenti għad-direttorati-ġenerali tal-Kummissjoni;(iii) is-servizzi ta' riproduzzjoni;(iv) provvisti ta' l-uffiċċju;(d) jimplimenta regoli relatati mas-sigurtà fiżika tal-bini, fuq il-bażi tal-istruzzjonijiet tad-Direttorat tas-Sigurtà tad-Direttorat-Ġenerali għal Persunal u Amministrazzjoni, u partikorment l-amminstrazzjoni tal-"kuntratt tas-sigurtà" (contrat gardiennage);(e) jamministra l-faċilitajiet tas-social welfare għall-impjegati tal-Istituzzjonijiet tal-Komunità, bħal ristoranti, canteens self-service, ħwienet tal-persunal u ċentri tal-isport;(f) jipprovdi servizzi għall-istituzzjonijiet li jkopru ċerti faċilitajiet ta' social welfare bħal servizzi ta' crèches u child minding wara l-iskola;(g) jaddotta l-miżuri meħtieġa biex jiżgura qbil ma' l-implimentazzjonijiet tal-ħtiġijiet tas-saħħa u salvagwardja fil-bini tal-Kummissjoni.2. L-uffiċċju jista' jwettaq servizzi oħra rimunerati skond il-proċeduri mniżżla fl-Artikolu 7(8).Artikolu 4LokalitàL-uffiċċju ser ikun allokat fil-Lussemburgu.KAPITOLU IIKUMITAT AMMINISTRATTIVArtikolu 5Termini ta' referenzaIl-Kumitat Amministrattiv għandu jaġixxi b'delegazzjoni mill-Kummissjoni, li għaliha ser ikun jirrispondi fit-termini tiegħu ta' referenza skond l-awtorità tal-membru fil-kariga tal-persunal u amministrazzjoni.Artikolu 6Kompożizzjoni1. Il-Kumitat Amministrativ ser ikun jikkonsisti f':(a) Is-Segretarju Ġenerali tal-Kummissjoni;(b) Id-Direttur-Ġenerali tad-Direttorat-Ġenerali tal-Persunal u Amministrazzjoni;(ċ) id-Direttur-Ġenerali tad-Direttorat-Ġenerali tal-Baġit;(d) id-Direttur-Ġenerali tal-Uffiċċju tal-Istatisitiċi;(e) id-Direttur-Ġenerali tal-Uffiċċju tal-Pubblikazzjonijiet Uffiċjali għall-Komunitajiet Ewropej;(f) żewġ rappreżentanti tal-impjegati;(g) rappreżentant tal-istituzzjonijiet l-oħra tal-Komunità.2. Il-President tal-Kumitat Amministrattiv ser ikun id-Direttur-Ġenerali tad-Direttorat-Ġenerali għal Persunal u Amministrazzjoni.3. Is-Segretarju-Ġenerali u kull Direttur-Ġenerali jista' jinnomina tibdil, fuq il-kondizzjoni li hu/hi huwa/hija uffiċjal ta' grad 1 A fl-istess servizz.4. Iż-żewġ rappreżentanti tal-impjegati għandhom ikunu nominati mill-Kumitat tal-Impjegati. Huma m' għandhomx jieħdu sehem f'deċiżjonijiet li jittrattaw l-amministrazzjoni, organizzazzjoni jew operazzjoni tal-Uffiċċju, u ser ikunu intitolati biex jivvotaw fuq fatturi li jitrattaw l-infrastruttura tas-social welfare. Din id-dispożizzjoni għandha tkun bla preġudizzju għal proċeduri eżistenti għad-djalogu soċjali.5. Ir-rappreżentant tal-istituzzjonijiet l-oħra tal-Komunità għandu ikun nominat mill-Grupp tal-Kapijiet tal-Amministrazzjoni. Ir-rappreżentant jista' jivvota biss fuq fatturi amministrati inter-istituzzjonalment.6. Il-Kumitat Amministrattiv jista' jistieden esperti biex jassisituh fit-twettieq tad-doveri tiegħu.Artikolu 7Doveri1. Bi qbil fuq proposta mid-Direttur-Ġenerali tal-Uffiċċju, minn hawn ‘il quddiem "id-Direttur", il-Kumitat ta' Amministrazzjoni għandu japprova, skond il-proċeduri eżistenti fil-Kummissjoni, l-istruttura organizzattiva tal-Uffiċċju.2. Bi qbil fuq proposta mid-Direttur, il-Kumitat Amministrattiv għandu japprova r-regoli li jirregolaw il-ħidma u organizzazzjoni tal-Uffiċċju u jista', jekk meħtieġ, jipproponi emendi għal dawk ir-regoli, partikolarment biex jiżgura tħaddim konsistenti bejn l-Uffiċji amministrattivi li jirraportaw lid-Direttorat-Ġenerali għal Perunal u Amministrazzjoni.3. Bi qbil fuq proposta mid-Direttur, il-Kumitat Amministrattiv ser iniżżel il-linji ta' gwida politiċi għall-attivitajiet tal-Uffiċċju.4. Qabel il-31 ta' Jannar ta' kull sena, il-Kumitat Amministrattiv ser jadotta l-programm tax-xogħol tad-Direttur. Il-programm tax-xogħol għandu jinkludi, partikolarment, il-qafas finanzjarju, il-kopertura ta' rapporti regolari u riżultati antiċipati (ibbażati fuq għanijiet operattivi u indikaturi tal-kompetenza). Il-Kumitat Amministrattiv jista' jagħmel aġġustamenti għad-dettalji tal-programm tax-xogħol.5. Il-Kumitat Amministrattiv għandu japprova l-istimi tal-introjtu u spiża tal-Uffiċċju u kull aġġustament meħtieġ għall-pjan stabbilit.6. Fl-ewwel kwart ta' kull sena, il-kumitat għandu jqajjem u jgħaddi lill-Kulleġġ tal-Kummissjoni l-opinjoni tiegħu fuq l-attivitajiet kollha u dwar l-amministrazzjoni tal-Uffiċċju, fuq il-bażi ta' rapporti preżentati mid-Direttur skond l-Artikolu 13.7. F'dak li għandhom x'jaqsmu l-proċeduri għal ħatra ta' amministratturi ta' grad għoli u amministraturi ta' grad medju, il-Kumitat Amministrattiv għandu jaġixxi bi qbil ma' l-Artikolu 14.8. Il-Kumitat Amministrattiv għandu japprova t-tip ta' servizzi oħra rimunerati li l-Uffiċċju jista' jwettaq skond l-Artikolu 2(4) u l-Artikolu 3(2) u t-termini u l-kondizzjonijiet skond liema hu jista' jwettaqhom. Bi qbil fuq proposta mid-Direttur, il-Kumitat Amministrattiv għandu jistabilixxi t-tip ta', u r-rati ta' ħlas għal, servizzi li l-Uffiċċju jista' jwettaq għall-istituzzjonijiet, u l-allokazzjoni tal-introjti b'hekk miksuba fil-baġit tal-Uffiċċju.9. Il-Kumitat Amministrattiv għandu jiddeċiedi fuq kull fattur ta' prinċipju li jaffettwa l-ħidma tal-Uffiċċju mhux espressament provdut minn din id-Deċiżjoni.Artikolu 8Organizzazzjonijiet internaIl-Kumitat Amministrattiv għandu jadotta r-regoli ta' proċedura tiegħu. Dawk ir-regoli għandhom, partikolarment, ikopru s-suġġetti segwenti:(a) laqgħat: il-frekwenza ta', u l-proċedura għat-tlaqqiegħ u organizzazzjoni tal-laqgħat;(b) segretarjat: ir-rwol tiegħu u l-konnessjoni organizzattiva;(ċ) regoli għal avvanzar ta' dokumenti.Artikolu 9VotazzjoniMeta l-Kumitat Amministrattiv jieħu deċiżjoni, kull membru ntitolat biex jivvota ser ikollu vot wieħed. Fejn il-voti huma marbuta, il-President ser ikollu l-vot deċiżiv.Id-deċiżjonijiet kollha ikunu meħuda minn maġġoranza sempliċi.KAPITOLU IIIID-DIRETTURArtikolu 10Ħatra1. L-Uffiċċju għandu jkun amministrat mid-Direttur (grad A 1 jew A 2) maħtur mill-Kummissjoni wara li l-Kumitat Konsultattiv dwar il-Ħatriet (ACA) ikun ħareġ opinjoni favorevoli skond l-Artikolu 14(1).2. Id-Direttur għandu jkun maħtur għal perjodu ta' tlett snin, li jistgħu ikunu estiżi għal perjodu iktar ta' mhux iktar minn sentejn.3. Il-Kulleġġ tal-Kummissjoni jista' jiddeċiedi, wara li jikseb l-opinjoni tal-Kumitat Amministrattiv, biex ineħħi lid-Direttur u jaħtar Direttur ad interim.Artikolu 11PoteriId-Direttur għandu jaħtar awtorità għall-Uffiċċju u l-awtorità awtoriżżata biex tikkonkludi kuntratti, skond ir-regoli fis-seħħ fil-Kummissjoni, fil-limiti tal-poteri mogħtija lilu jew lilha mill-Kummissjoni.Artikolu 12Doveri1. Qabel il-31 ta' Diċembru ta' kull sena, id-Direttur irid jippreżenta lill-Kumitat Amministrattiv il-programm tax-xogħol tiegħu jew tagħha għas-sena li jmiss, il-kontenut ta' liema irid ikun approvat mill-Kumitat.2. Id-Direttur għandu jkun responsabbli mit-tmexxija sewwa ta' l-Uffiċċju. Fil-qasam tar-responsabilita' msemmija mill-Kulleġġ tal-Kummissjoni, hu jew hi għandu/ha j/taġixxi skond l-awtorità tal-Kulleġġ. Id-Direttur għandu jiżgura wkoll il-ħidma konsistenti ta' ċentri differenti tal-Uffiċċju. Id-Direttur għandu jirraporta lill-Kumitat Amministrattiv dwar il-qadi tad-dmirijiet tad-doveri tiegħu jew tagħha u għandu jissottometti magħhom kull suġġerimenti għal tmexxija sew tal-Uffiċċju.3. Id-Direttur ser jissottometti il-proposti tiegħu jew tagħha lill-Kumitat Amministrattiv skond l-Artikolu 7(1), (2), (3) u (8).4. Id-Direttur ser jinforma lil Kumitat Amministrattiv għal ħatriet skond l-Artikolu 14(3).Artikolu 13RapportarId-Direttur għandu jippreżenta lil Kumitat Amministrattiv:1. rapport ta' ħidma regolari, l-istruttura u frekwenza ta' liema għandu jkun stabbilit mill-Kumitat Amministrattiv;2. rapport amministrattiv ta' kull sena fl-ewwel kwart tas-sena wara s-sena taħt reviżjoni, l-istruttura ta' liema għandha tkun stabbilita mill-Kumitat Amministrattiv.KAPITOLU IVIMPJEGATI TA' L-UFFIĊĊJUArtikolu 14Management ta' grad għoli jew medju1. Bi qbil fuq proposta mill-Kumitat Amministrattiv, il-Kummissjoni għandha tagħmel avviż ta' impieg għal ħatra ta' Direttur tal-Uffiċċju. Il-Kumitat Amministrattiv għandu jagħti l-opinjoni lill-Kummissjoni dwar l-applikanti magħżula mill-ACA.2. Qabel il-Kummissjoni tieħu d-deċiżjoni finali tagħha, il-Kumitat Amministrattiv għandu joħroġ opinjoni dwar l-applikanti magħżula mill-ACA skond il-proċeduri applikabbli fil-Kummissjoni għal grad għoli (grad A 2) u medju (grad A 3) ta' impiegi amministrattivi.3. Il-Kumitat Amministrattiv għandu jkun informat mid-Direttur bil-ħatriet għal impiegi amministrattivi medji oħra (gradi A 4 u A 5), li jridu jsiru skond ir-regoli u proċeduri fis-seħħ fil-Kummissjoni.Artikolu 15Proċeduri1. Il-proċeduri amministrattivi kollha u prattiċitajiet li jitrattaw l-amministrazzjoni tal-impjegati għandhom jitwettqu fuq l-istess termini u kondizzjonijiet bħal dawk ta' l-uffiċjali u mpjegati oħra tal-Kummissjoni.2. Skond l-Artikolu 4 tar-Regolamenti tal-Impjegati, impiegi vakanti fl-Uffiċċju għandhom ikunu notifikati lill-impjegati tal-istituzzjonijiet la darba l-awtorità li taħtar tiddeċiedi li l-impieg imtela.3. Skond l-Artikolu 90 tar-Regolamenti tal-Impjegati, talbiet u lmenti li jitrattaw l-eżerċizzju tal-poteri mogħtija lid-Direttur skond l-Artikolu 11 ta' din id-Deċiżjoni ser jingħataw lid-Direttorat-Ġenerali għall-Persunal u Amministrazzjoni. Kull appell f'dawn l-oqsma għandhom isiru kontra l-Kummissjoni kif deċiż.KAPITOLU VDISPOSIZZJONIJIET FINANZJARJIArtikolu 16Fatturi finanzjarji1. Titolu V tal-Parti Tnejn tar-Regolament Finanzjarju għandu japplika.2. Bi qbil fuq proposta mill-Kumitat Amministrattiv, il-Kummissjoni għandha, għar-rigward l-approprjazzjonijiet tal-baġit biex isiru mill-Uffiċċju bħala parti mill-kompiti u ħidma tiegħu, jiddelega l-poteri ta' uffiċjal t'awtorizzazzjoni lid-Direttur u jwaqqaf il-limiti u l-kondizzjonijiet li japplikaw għal dik id-delegazzjoni ta' poteri.KAPITOLU VIKORDINAZZJONI U REVIŻJONIArtikolu 17Kordinazzjoni1. It-twaqqif tal-unit ta' kordinazzjoni fid-Direttorat-Ġenerali għal Persunal u Amministrazzjoni ser ikollu dawn il-kompiti li ġejjin:(a) jassisti l-Kumitat amministrattiv fil-preparazzjoni u wara l-laqgħat tiegħu u jassisti lill-president tal-Kumitat fl-immonitorjar regolari ta' relazzjonijiet mad-Direttur;(b) jassisti lid-Direttur fit-twettieq tad-dmirijiet tiegħu jew tagħha, filwaqt li jirrispetta l-kompetenzi u prerogattivi ta' dan ta' l-aħħar, partikolarment li għandu x'jaqsam mad-Direttorat-Ġenerali għal Persunal u Amministrazzjoni;(ċ) jiżgura l-ħidma konsistenti tal-Uffiċċju b'relazzjoni ma' Uffiċji Amministrattivi oħra tad-Direttorat-Ġenerali għal Persunal u Amministrazzjoni u mal-bqija tal-Komunità, partikolarment għar-rigward l-organizzazzjoni tal-impjegati tagħhom u politika;(d) jiżgura li r-regoli u prattiċi fis-seħħ fil-Kummissjoni fil-qasam tal-politika tal-impjegati huma applikati b'konsistenza u l-istess fl-Uffiċċju.2. Bħala parti mill-kompiti tiegħu, il-unit ta' kordinazzjoni ser jirraporta lill-Kumitat Amministrattiv fuq it-talba ta' dan tal-aħħar.Artikolu 18ReviżjoniIl-President tal-Kumitat Amministrattiv għandu jipprovdi lill-Kulleġġ tal-Kummissjoni, skond l-awtorità tal-membru fil-kariga tal-perunal u amministrazzjoni, mhux iktar tard minn sitt xhur wara t-tmiem tat-tielet sena sħiħa ta' ħidma tal-Uffiċċju, b'analiżi komprensiva tal-Uffiċċju matul dak il-perjodu. Din l-analiżi tista' tinkludi proposti għal emendi ta' din id-DeċIżjoni fejn xieraq.Magħmul fi Brussel, fis-6 ta' Nvembru 2002.Għall-KummissjoniNeil KinnockViċi-President[1] ĠU L 308, 08.12.00, p. 26.[2] ĠU L 248, 16.09.02, p. 1.[3] SEC(1999) 2051, p. 7.[4] KOM(2000) 200 finali.[5] SEC(2002) 618 finali.--------------------------------------------------


title: Deċiżjoni tal-Kunsill 2012/390/PESK tas- 16 ta’ Lulju 2012 li testendi l-mandat tar-Rappreżentant Speċjali tal-Unjoni Ewropea għall-Unjoni Afrikana

text:
               17.7.2012

               MT

               Il-Ġurnal Uffiċjali tal-Unjoni Ewropea

               L 187/44

         DEĊIŻJONI TAL-KUNSILL 2012/390/PESK
   tas-16 ta’ Lulju 2012
   li testendi l-mandat tar-Rappreżentant Speċjali tal-Unjoni Ewropea għall-Unjoni Afrikana
   IL-KUNSILL TAL-UNJONI EWROPEA,
   Wara li kkunsidra t-Trattat dwar l-Unjoni Ewropea, u b'mod partikolari l-Artikolu 28, l-Artikolu 31(2) u l-Artikolu 33 tiegħu,
   Wara li kkunsidra l-proposta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà,
   Billi:

               (1)

               Fl-20 ta' Ottubru 2011, il-Kunsill adotta d-Deċiżjoni 2011/697/PESK (1) biex jaħtar lis-Sur Gary QUINCE bħala r-Rappreżentant Speċjali tal-Unjoni Ewropea (RSUE) għall-Unjoni Afrikana (UA). Il-mandat tar-RSUE għandu jiskadi fit-30 ta' Ġunju 2012.

               (2)

               Il-mandat tar-RSUE għandu jiġi estiż għal perijodu ieħor ta' tnax-il xahar.

               (3)

               Ir-RSUE ser jimplimenta l-mandat fil-kuntest ta' sitwazzjoni li tista' tiddeterjora u li tista' timpedixxi l-kisba tal-objettivi tal-azzjoni esterna tal-Unjoni kif stabbiliti fl-Artikolu 21 tat-Trattat,

         ADOTTA DIN ID-DEĊIŻJONI:
   Artikolu 1
   Rappreżentant Speċjali tal-Unjoni Ewropea
   Il-mandat tas-Sur Gary QUINCE bħala r-RSUE għall-UA huwa b'dan estiż sat-30 ta' Ġunju 2013. Il-mandat tar-RSUE jista' jintemm qabel, jekk il-Kunsill jiddeċiedi hekk, fuq rakkomandazzjoni tar-Rappreżentant Għoli tal-Unjoni għall-Affarijiet Barranin u l-Politika ta' Sigurtà (RGħ).
   Artikolu 2
   Objettivi ta' politika
   Il-mandat tar-RSUE għandu jkun ibbażat fuq objettivi komprensivi ta' politika tal-Unjoni b'appoġġ għall-isforzi Afrikani għall-bini ta' futur paċifiku, demokratiku u prosperuż kif stabbilit fl-Istrateġija Konġunta Afrika-UE. Dawn l-objettivi jinkludu:

               (a)

               it-tisħiħ tad-djalogu politiku tal-Unjoni u relazzjoni usa' mal-UA;

               (b)

               it-tisħiħ tas-sħubija Unjoni-UA fl-oqsma kollha msemmijin fl-Istrateġija Konġunta Afrika-UE, b'kontribut għall-iżvilupp u l-implimentazzjoni tal-Istrateġija Konġunta Afrika-UE fi sħubija mal-UA, b'rispett għall-prinċipju ta' appartenenza Afrikana u b'ħidma aktar mill-qrib mar-rappreżentanti Afrikani f'fora multilaterali f'koordinazzjoni mas-sieħba multilaterali;

               (c)

               il-ħidma mal-UA u l-provvista ta' appoġġ lilha permezz tal-appoġġ għall-iżvilupp istituzzjonali u t-tisħiħ tar-relazzjoni bejn l-istituzzjonijiet tal-Unjoni u l-istituzzjonijiet tal-UA, inkluż permezz ta' assistenza għall-iżvilupp, għall-promozzjoni ta':

                           —

                           il-paċi u s-sigurtà: il-previżjoni, il-prevenzjoni, il-ġestjoni, il-medjazzjoni u r-riżoluzzjoni tal-konflitti, l-appoġġ għal sforzi biex jiġu promossi l-paċi u l-istabbiltà, l-appoġġ għar-rikostruzzjoni wara l-konflitti,

                           —

                           id-drittijiet tal-bniedem u l-governanza: il-promozzjoni u l-protezzjoni tad-drittijiet tal-bniedem; il-promozzjoni tal-libertajiet fundamentali u r-rispett għall-istat tad-dritt; l-appoġġ, permezz ta' djalogu politiku u assistenza finanzjarja u teknika, għall-isforzi Afrikani għall-monitoraġġ u t-titjib tal-governanza; l-appoġġ għat-tkabbir ta' demokrazija parteċipattiva u r-responsabbiltà; l-appoġġ għall-ġlieda kontra l-korruzzjoni u l-kriminalità organizzata u l-promozzjoni ulterjuri tal-isforzi biex tiġi indirizzata l-kwistjoni tat-tfal u l-konflitti armati fl-aspetti kollha tagħha,

                           —

                           it-tkabbir sostenibbli, l-integrazzjoni reġjonali u l-kummerċ: l-appoġġ għall-isforzi lejn l-interkonnettività u l-faċilitazzjoni tal-aċċess tan-nies għall-ilma u l-iġjene, l-enerġija u t-teknoloġija tal-informazzjoni; il-promozzjoni ta' qafas tan-negozju legali stabbli, effiċjenti u armonizzat; l-assistenza biex l-Afrika tiġi integrata fis-sistema dinjija tal-kummerċ, l-assistenza lill-pajjiżi Afrikani biex jikkonformaw mar-regoli u l-istandards tal-Unjoni; l-appoġġ lill-Afrika fil-ġlieda kontra l-effetti tat-tibdil fil-klima,

                           —

                           l-investiment fin-nies: l-appoġġ tal-isforzi fl-oqsma tal-ugwaljanza bejn is-sessi, is-saħħa, is-sigurtà tal-ikel u l-edukazzjoni, il-promozzjoni ta' programmi ta' skambju, netwerks ta' universitajiet u ċentri ta' eċċellenza, l-indirizzar tal-kawżi fundamentali tal-migrazzjoni.

         Barra minn hekk, ir-RSUE ser ikollu rwol ċentrali fl-implimentazzjoni tal-Istrateġija Konġunta Afrika-UE li hija maħsuba biex tiżviluppa u tikkonsolida ulterjorment is-sħubija strateġika bejn l-Afrika u l-Unjoni.
   Artikolu 3
   Mandat
   Sabiex jinkisbu l-aspetti tal-Politika Estera u ta' Sigurtà Komuni (PESK)/Politika ta' Sigurtà u Difiża Komuni (PSDK) tal-objettivi msemmijin fl-Artikolu 2, il-mandat tar-RSUE għandu jkun li:

               (a)

               isaħħaħ l-influwenza ġenerali tal-Unjoni fi, u l-koordinazzjoni ta', id-djalogu mal-UA u l-Kummissjoni tagħha f'Addis Ababa, dwar il-firxa sħiħa ta' kwistjonijiet tal-PESK/PSDK koperti mir-relazzjoni Unjoni-UA, b'mod partikolari s-Sħubija ta' Paċi u Sigurtà u l-appoġġ għall-operazzjonalizzazzjoni tal-Arkitettura Afrikana għall-Paċi u s-Sigurtà;

               (b)

               jiżgura livell adatt ta' rappreżentazzjoni politika, li tirrifletti l-importanza tal-Unjoni bħala sieħba politika, finanzjarja u istituzzjonali tal-UA, u l-avvanz f'dik is-sħubija li jkun sar neċessarju minħabba l-profil politiku li qed jikber tal-UA fix-xena dinjija;

               (c)

               jekk il-Kunsill jiddeċiedi hekk, jirrappreżenta l-pożizzjonijiet u l-linji politiċi tal-Unjoni, meta l-UA jkollha rwol prinċipali f'sitwazzjoni ta' kriżi li għaliha ma jkun inħatar l-ebda RSUE;

               (d)

               jgħin fil-kisba ta' koerenza, konsistenza u koordinazzjoni aħjar tal-linji politiċi u l-azzjonijiet tal-Unjoni fir-rigward tal-UA, u jikkontribwixxi sabiex tittejjeb il-koordinazzjoni tal-grupp usa' ta' msieħba u r-relazzjoni tiegħu mal-UA;

               (e)

               jikkontribwixxi għall-implimentazzjoni tal-politika tal-Unjoni dwar id-drittijiet tal-bniedem rilevanti għall-UA, inklużi l-Linji Gwida tal-UE dwar id-drittijiet tal-bniedem, b'mod partikolari l-Linji Gwida tal-UE dwar it-Tfal u l-Konflitti Armati kif ukoll dwar il-vjolenza kontra n-nisa u l-bniet u l-ġlieda kontra kull forma ta' diskriminazzjoni kontrihom, u tal-politika tal-Unjoni dwar in-Nisa, il-Paċi u s-Sigurtà u tal-Pjan ta' Azzjoni tal-UE għall-attwazzjoni tad-deċiżjonijiet tal-Qorti Kriminali Internazzjonali;

               (f)

               isegwi mill-qrib, u jirrapporta dwar, l-iżviluppi rilevanti kollha fil-livell tal-UA;

               (g)

               iżomm kuntatt mill-qrib mal-Kummissjoni tal-UA, ma' organi oħra tal-UA, ma' missjonijiet ta' organizzazzjonijiet Subreġjonali Afrikani għall-UA u l-missjonijiet tal-Istati Membri tal-UA għall-UA;

               (h)

               jiffaċilita r-relazzjonijiet u l-kooperazzjoni bejn l-UA u l-organizzazzjonijiet Subreġjonali Afrikani speċjalment f'dawk l-oqsma fejn l-Unjoni qed tipprovdi appoġġ;

               (i)

               joffri pariri u jipprovdi appoġġ lill-UA fuq talba fl-oqsma deskritti fl-Istrateġija Konġunta Afrika-UE;

               (j)

               fuq talba, joffri pariri u jipprovdi appoġġ għall-bini tal-kapaċitajiet ta' maniġġar ta' kriżijiet tal-UA;

               (k)

               abbażi ta' diviżjoni ċara tal-kompiti, jikkoordina ma', u jappoġġa, l-azzjonijiet tar-RSUE li għandhom mandati fl-Istati Membri/ir-Reġjuni tal-UA; u

               (l)

               jżomm kuntatti mill-qrib u jippromovi l-koordinazzjoni ma' msieħba internazzjonali prinċipali tal-UA preżenti f'Addis Ababa, speċjalment in-Nazzjonijiet Uniti, iżda wkoll ma' atturi mhux statali dwar il-firxa sħiħa ta' kwistjonijiet tal-PESK/PSDK koperti mis-sħubija Unjoni-UA.

         Artikolu 4
   Implimentazzjoni tal-mandat
   1.   Ir-RSUE għandu jkun responsabbli għall-implimentazzjoni tal-mandat, waqt li jaġixxi taħt l-awtorità tar-RGħ.
   2.   Il-Kumitat Politiku u ta' Sigurtà (KPS) għandu jżomm kollegament privileġġat mar-RSUE u għandu jkun il-punt primarju ta' kuntatt tar-RSUE mal-Kunsill. Il-KPS għandu jipprovdi gwida strateġika u direzzjoni politika lir-RSUE fil-qafas tal-mandat, mingħajr preġudizzju għas-setgħat tar-RGħ.
   3.   Ir-RSUE għandu jaħdem f'koordinazzjoni mill-qrib mas-Servizz Ewropew għall-Azzjoni Esterna (SEAE) u d-dipartimenti rilevanti tiegħu.
   Artikolu 5
   Finanzjament
   1.   L-ammont ta' referenza finanzjarja maħsub biex ikopri n-nefqa relatata mal-mandat tar-RSUE fil-perijodu mill-1 ta' Lulju 2012 sat-30 ta' Ġunju 2013 għandu jkun ta' EUR 680 000.
   2.   In-nefqa għandha tiġi amministrata konformement mal-proċeduri u r-regoli applikabbli għall-baġit ġenerali tal-Unjoni.
   3.   L-amministrazzjoni tan-nefqa għandha tkun soġġetta għal kuntratt bejn ir-RSUE u l-Kummissjoni. Ir-RSUE għandu jkun responsabbli quddiem il-Kummissjoni għal kull nefqa.
   Artikolu 6
   Formazzjoni u kompożizzjoni tal-iskwadra
   1.   Fil-limiti tal-mandat tar-RSUE u l-mezzi finanzjarji korrispondenti disponibbli, ir-RSUE għandu jkun responsabbli mill-formazzjoni ta’ skwadra. L-iskwadra għandha tinkludi l-konsulenza esperta dwar kwistjonijiet speċifiċi ta' politika kif jirrikjedi l-mandat. Ir-RSUE għandu jżomm lill-Kunsill u lill-Kummissjoni infurmati fil-pront dwar il-kompożizzjoni tal-iskwadra.
   2.   L-Istati Membri, l-istituzzjonijiet tal-Unjoni u s-SEAE jistgħu jipproponu l-issekondar ta' persunal biex jaħdem mar-RSUE. Is-salarju ta’ tali persunal issekondat għandu jkun kopert mill-Istat Membru tal-UE, mill-istituzzjoni kkonċernata tal-Unjoni jew mis-SEAE, rispettivament. L-esperti ssekondati mill-Istati Membri mal-istituzzjonijiet tal-Unjoni jew mas-SEAE jistgħu wkoll jiġu assenjati lir-RSUE. Il-persunal internazzjonali b’kuntratt għandu jkollu ċ-ċittadinanza ta’ Stat Membru.
   3.   Il-persunal issekondat kollu għandu jibqa' taħt l-awtorità amministrattiva tal-Istat Membru mandanti, l-istituzzjoni mandanti tal-Unjoni jew is-SEAE u għandu jwettaq dmirijietu u jaġixxi fl-interess tal-mandat tar-RSUE.
   Artikolu 7
   Privileġġi u immunitajiet tar-RSUE u l-persunal tar-RSUE
   Il-privileġġi, l-immunitajiet u garanziji oħra meħtieġa għat-tlestija u l-funzjonament bla tfixkil tal-missjoni tar-RSUE u l-membri tal-persunal tar-RSUE għandhom jiġu miftehmin mal-parti/partijiet ospitanti, skont kif ikun meħtieġ. L-Istati Membri u l-Kummissjoni għandhom jagħtu l-appoġġ meħtieġ kollu għal dan il-għan.
   Artikolu 8
   Sigurtà ta' informazzjoni klassifikata tal-UE
   Ir-RSUE u l-membri tat-tim tiegħu għandhom jirrispettaw il-prinċipji u l-istandards minimi ta' sigurtà stabbiliti bid-Deċiżjoni tal-Kunsill 2011/292/UE tal-31 ta' Marzu 2011 dwar ir-regoli ta’ sigurtà għall-protezzjoni ta’ informazzjoni klassifikata tal-UE (2).
   Artikolu 9
   Aċċess għal informazzjoni u appoġġ loġistiku
   1.   L-Istati Membri, il-Kummissjoni u s-Segretarjat Ġenerali tal-Kunsill għandhom jiżguraw li r-RSUE jingħata aċċess għal kull informazzjoni rilevanti.
   2.   Id-delegazzjonijiet tal-Unjoni u/jew l-Istati Membri, skont kif ikun meħtieġ, għandhom jipprovdu appoġġ loġistiku fir-reġjun.
   Artikolu 10
   Sigurtà
   Konformement mal-politika tal-Unjoni dwar is-sigurtà ta' persunal skjerat barra l-Unjoni f'kapaċità operazzjonali taħt it-Titolu V tat-Trattat, ir-RSUE għandu jieħu l-miżuri kollha raġonevolment prattikabbli, konformement mal-mandat tar-RSUE u abbażi tas-sitwazzjoni ta' sigurtà fiż-żona ġeografika taħt ir-responsabbiltà tiegħu, għas-sigurtà tal-persunal kollu taħt l-awtorità diretta tar-RSUE, notevolment billi:

               (a)

               jiġi stabbilit pjan ta' sigurtà li jkun speċifiku għall-missjoni abbażi ta' gwida mis-SEAE, li jipprevedi miżuri ta' sigurtà fiżiċi, organizzattivi u proċedurali speċifiċi għall-missjoni, li jirregolaw l-immaniġġar tal-moviment mingħajr periklu tal-persunal lejn, u ġewwa, iż-żona tal-missjoni, u l-immaniġġar ta' inċidenti ta' sigurtà, u li jipprevedi pjan ta' kontinġenza u pjan ta' evakwazzjoni tal-missjoni;

               (b)

               jiżgura li l-persunal kollu mmobbilizzat barra mill-Unjoni jkun kopert b’assigurazzjoni ta’ riskju għoli kif meħtieġ mill-kondizzjonijiet fiż-żona tal-missjoni;

               (c)

               jiżgura li l-membri kollha tal-iskwadra tiegħu li jkunu ser jiġu skjerati barra l-Unjoni, inkluż persunal ikkuntrattat lokalment, ikunu rċevew taħriġ adatt fir-rigward tas-sigurtà qabel ma jaslu fiż-żona tal-missjoni jew kif jaslu, abbażi tal-klassifikazzjonijiet tar-riskju assenjati liż-żona tal-missjoni mis-SEAE;

               (d)

               jiżgura li jiġu implimentati r-rakkomandazzjonijiet kollha maqbula magħmula wara valutazzjonijiet regolari ta' sigurtà u jippreżenta lir-RGħ, lill-Kunsill u lill-Kummissjoni rapporti bil-miktub dwar l-implimentazzjoni tagħhom u dwar kwistjonijiet oħra ta' sigurtà fil-qafas tar-rapporti dwar il-progress u l-implimentazzjoni tal-mandat.

         Artikolu 11
   Rappurtaġġ
   Ir-RSUE għandu jipprovdi regolarment lir-RGħ u lill-KPS rapporti bil-fomm u bil-miktub. Ir-RSUE għandu jirrapporta wkoll lill-gruppi ta' ħidma tal-Kunsill skont kif ikun meħtieġ. Għandhom jiġu ċċirkolati rapporti regolari bil-miktub permezz tan-netwerk COREU. Fuq ir-rakkomandazzjoni tar-RGħ jew tal-KPS, ir-RSUE jista’ jipprovdi rapporti lill-Kunsill Affarijiet Barranin.
   Artikolu 12
   Koordinazzjoni
   1.   Ir-RSUE għandu jikkontribwixxi għall-unità, konsistenza u effikaċja tal-azzjoni tal-Unjoni u għandu jgħin sabiex ikun żgurat li l-istrumenti kollha tal-Unjoni u l-azzjonijiet kollha tal-Istati Membri jkunu ngaġġati konsistentement, għall-kisba tal-objettivi ta’ politika tal-Unjoni.. L-attivitajiet tar-RSUE għandhom ikunu kkoordinati ma' dawk tal-Kummissjoni, kif ukoll ma' dawk ta' RSUE oħrajn attivi fir-reġjun, skont il-każ. Ir-RSUE għandu jipprovdi laqgħat regolari ta' aġġornament għall-missjonijiet tal-Istati Membri u għad-delegazzjonijiet tal-Unjoni.
   2.   Fuq il-post tal-operazzjonijiet għandu jinżamm kollegament mill-qrib mal-Kapijiet tad-delegazzjonijiet tal-Unjoni u mal-Kapijiet ta' Missjoni tal-Istati Membri. Huma għandhom jagħmlu kull sforz biex jassistu lir-RSUE fl-implimentazzjoni tal-mandat. Ir-RSUE għandu wkoll iżomm kollegament ma' atturi internazzjonali u reġjonali oħrajn fuq il-post tal-operazzjonijiet.
   Artikolu 13
   Reviżjoni
   L-implimentazzjoni ta' din id-Deċiżjoni u l-konsistenza tagħha ma' kontributi oħrajn mill-Unjoni lir-reġjun għandhom jiġu riveduti regolarment. Ir-RSUE għandu jippreżenta lir-RGħ, lill-Kunsill u lill-Kummissjoni rapport ta' progress fl-aħħar ta' Diċembru 2012 u rapport komprensiv dwar l-implimentazzjoni tal-mandat fi tmiem il-mandat.
   Artikolu 14
   Dħul fis-seħħ
   Din id-Deċiżjoni għandha tidħol fis-seħħ fil-jum tal-adozzjoni tagħha.
   Hija għandha tapplika mill-1 ta' Lulju 2012.

      Magħmul fi Brussell, is-16 ta’ Lulju 2012.

            Għall-Kunsill

            Il-President

         S. ALETRARIS

      (1)  ĠU L 276, 21.10.2011, p. 46.

      (2)  ĠU L 141, 27.5.2011, p. 17.


title: Deċiżjoni tal-Kummissjoni (UE) 2017/1471 tal-10 ta' Awwissu 2017 li temenda d-Deċiżjoni 2013/162/UE biex tirrevedi l-allokazzjonijiet annwali tal-emissjonijiet tal-Istati Membri għall-perjodu mill-2017 sal-2020 (notifikata bid-dokument C(2017) 5556)

text:
               12.8.2017

               MT

               Il-Ġurnal Uffiċjali tal-Unjoni Ewropea

               L 209/53

         DEĊIŻJONI TAL-KUMMISSJONI (UE) 2017/1471
   tal-10 ta' Awwissu 2017
   li temenda d-Deċiżjoni 2013/162/UE biex tirrevedi l-allokazzjonijiet annwali tal-emissjonijiet tal-Istati Membri għall-perjodu mill-2017 sal-2020

         (notifikata bid-dokument C(2017) 5556)

   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni Nru 406/2009/KE tal-Parlament Ewropew u tal-Kunsill tat-23 ta' April 2009 dwar l-isforz tal-Istati Membri biex inaqqsu l-emissjonijiet tagħhom tal-gassijiet serra biex jonoraw l-impenji tal-Komunità għat-tnaqqis tal-emissjonijiet tal-gassijiet serra sal-2020 (1), u b'mod partikolari r-raba' subparagrafu tal-Artikolu 3(2) tagħha,
   Billi:

               (1)

               Id-Deċiżjoni tal-Kummissjoni 2013/162/UE (2) tiddetermina l-allokazzjonijiet annwali tal-emissjonijiet (AEAs) tal-Istati Membri għall-perjodu 2013-2020 bl-użu tad-dejta tal-inventarji tal-gassijiet serra (GHG) tal-Istati Membri stabbiliti skont il-Linji Gwida tal-1996 tal-Grupp ta' Esperti Intergovernattiv dwar it-Tibdil fil-Klima (IPCC) għall-Inventarji Nazzjonali tal-Gassijiet Serra disponibbli fil-mument tal-adozzjoni tagħha.

               (2)

               Wara l-adozzjoni tad-Deċiżjoni 2013/162/UE, l-Artikolu 6 tar-Regolament ta' Delega tal-Kummissjoni (UE) Nru 666/2014 (3) eżiġa li l-Istati Membri jippreżentaw rapporti tal-inventarji tal-gassijiet serra kif stabbilit f'konformità mal-Linji Gwida għall-Inventarji Nazzjonali tal-Gassijiet Serra IPCC tal-2006, u l-linji gwida tal-Konvenzjoni Qafas tan-Nazzjonijiet Uniti dwar it-Tibdil fil-Klima (UNFCCC) dwar ir-rapportaġġ tal-inventarji annwali kif stabbilit fid-Deċiżjoni 24/CP.19 tal-Konferenza tal-Partijiet għall-UNFCCC.

               (3)

               L-Artikolu 27 tar-Regolament (UE) Nru 525/2013 tal-Parlament Ewropew u tal-Kunsill (4) jobbliga lill-Kummissjoni teżamina l-impatt tal-użu tal-linji gwida tal-IPCC 2006, jew tal-bidliet fil-metodoloġiji użati tal-UNFCCC, fuq l-emissjonijiet totali ta' gassijiet serra tal-Istati Membri rilevanti għall-Artikolu 3 tad-Deċiżjoni 406/2009/KE sa Diċembru tal-2016, bil-ħsieb li tiġi żgurata konsistenza bejn il-metodoloġiji użati għad-determinazzjoni tal-AEAs u r-rappurtar annwali mill-Istati Membri wara d-data ta' dak l-eżami.

               (4)

               Skont l-Artikolu 27 tar-Regolament (UE) Nru 525/2013 u abbażi tad-dejta tal-inventarji tal-gassijiet serra kif riveduta skont l-Artikolu 19 ta' dak ir-Regolament, il-Kummissjoni eżaminat l-impatt tal-użu tal-Linji Gwida tal-IPCC tal-2006 u tal-bidliet fil-metodoloġiji użati tal-UNFCCC fuq l-inventarji tal-gassijiet serra tal-Istati Membri. Id-differenza fl-emissjonijiet totali tal-gassijiet serra rilevanti għall-Artikolu 3 tad-Deċiżjoni Nru 406/2009/KE taqbeż il-1 % għall-biċċa l-kbira tal-Istati Membri. Fid-dawl ta' dan l-eżami, l-allokazzjonijiet annwali tal-emissjonijiet tal-Istati Membri għas-snin 2017-2020 li jinsabu fl-Anness II tad-Deċiżjoni 2013/162/UE għandhom jiġu riveduti sabiex titqies id-dejta aġġornata rrappurtata fl-inventarji u riveduta skont l-Artikolu 19 tar-Regolament (UE) Nru 525/2013 fl-2016. Din ir-reviżjoni għandha ssir bl-użu tal-istess metodoloġija bħal dik użata biex jiġu determinati l-allokazzjonijiet annwali tal-emissjonijiet bid-Deċiżjoni 2013/162/UE.

               (5)

               Ir-reviżjoni tal-allokazzjonijiet annwali tal-emissjonijiet għandha tkun limitata sa dawk li kienu allokati għas-snin 2017-2020, peress li l-Istati Membri ma jistgħux aktar jibdlu l-politiki u l-miżuri tagħhom għall-emissjonijiet ta' gassijiet sera għas-snin 2013-2016. Madankollu, f'ġieħ iċ-ċarezza l-Anness II kollu tad-Deċiżjoni 2013/162/UE għandu jinbidel, filwaqt li ma jinbidlux l-allokazzjonijiet annwali tal-emissjonijiet għas-snin 2013-2016.

               (6)

               L-Artikolu 2 tad-Deċiżjoni 2013/162/UE jirreferi għall-valuri tal-potenzjal ta' tisħin globali mir-raba' Rapport ta' Valutazzjoni tal-IPCC kif adottat bid-Deċiżjoni 15/CP.17 tal-Konferenza tal-Partijiet tal-UNFCCC. Sadanittant il-Konferenza tal-Partijiet tal-UNFCCC addottat id-Deċiżjoni l-ġdida 24/CP.19 li tfakkar fid-Deċiżjoni 15/CP.17 u tikkonferma l-valuri mir-raba' Rapport ta' Valutazzjoni tal-IPCC. L-Artikolu 7 tar-Regolament (UE) Nru 666/2014 jeżiġi li l-Istati Membri u l-Kummissjoni jagħmlu użu mill-potenzjali għat-tisħin globali elenkati fl-Anness III tad-Deċiżjoni 24/CP.19 għall-fini tad-determinazzjoni u r-rappurtar tal-inventarji tal-gassijiet serra skont il-paragrafi 1 sa 5 tal-Artikolu 7 tar-Regolament (UE) Nru 525/2013. F'ġieħ iċ-ċarezza r-referenza għad-Deċiżjoni 15/CP.17 fl-Artikolu 2 tad-Deċiżjoni 2013/162/UE għandha għalhekk tinbidel b'referenza għad-Deċiżjoni 24/CP.19.

               (7)

               Il-miżuri previsti f'din id-Deċiżjoni huma skont l-opinjoni tal-Kumitat dwar it-Tibdil fil-Klima,

         ADOTTAT DIN ID-DEĊIŻJONI:
   Artikolu 1
   Id-Deċiżjoni 2013/162/UE hija emendata kif ġej:

               (1)

               Fl-Artikolu 2, id-“Deċiżjoni 15/CP.17” hija sostitwita mid-“Deċiżjoni 24/CP.19”;

               (2)

               L-Anness II huwa sostitwit mit-test tal-Anness ta' din id-Deċiżjoni.

         Artikolu 2
   Din id-Deċiżjoni hija indirizzata lill-Istati Membri.

      Magħmul fi Brussell, l-10 ta' Awwissu 2017.

            Għall-Kummissjoni

         Miguel ARIAS CAÑETE

            Membru tal-Kummissjoni

      (1)  ĠU L 140, 5.6.2009, p. 136.

      (2)  Id-Deċiżjoni tal-Kummissjoni 2013/162/UE tas-26 ta' Marzu 2013 dwar kif għandhom jiġu ddeterminati l-allokazzjonijiet annwali tal-emissjonijiet tal-Istati Membri għall-perjodu mill-2013 sal-2020 skont id-Deċiżjoni Nru 406/2009/KE tal-Parlament Ewropew u tal-Kunsill (ĠU L 90, 28.3.2013, p. 106).

      (3)  Ir-Regolament ta' Delega tal-Kummissjoni (UE) Nru 666/2014 tat-12 ta' Marzu 2014 li jistabbilixxi rekwiżiti sostantivi għal sistema ta' inventarju tal-Unjoni filwaqt li jitqiesu l-bidliet fil-potenzjali ta' riskaldament globali u ta' gwida ta' inventarji li sar ftehim dwarhom f'livell internazzjonali skont ir-Regolament (UE) Nru 525/2013 tal-Parlament Ewropew u tal-Kunsill (ĠU L 179, 19.6.2014, p. 26).

      (4)  Ir-Regolament (UE) Nru 525/2013 tal-Parlament Ewropew u tal-Kunsill tal-21 ta' Mejju 2013 dwar mekkaniżmu għall-monitoraġġ u r-rapportar ta' emissjonijiet ta' gassijiet serra u għar-rapportar ta' informazzjoni oħra relatata mat-tibdil fil-klima fil-livelli nazzjonali u tal-Unjoni u li jħassar id-Deċiżjoni Nru 280/2004/KE (ĠU L 165, 18.6.2013 p. 13).

      ANNESS
      “
            ANNESS II

               L-Allokazzjoni Annwali tal-Emissjonijiet tal-Istati Membri mis-sena 2013 sas-sena 2020 ikkalkulata bl-applikazzjoni tal-valuri talpotenzjal ta' tisħin globali mir-raba' rapport ta' valutazzjoni tal-IPCC

                        Stat Membru

                        Allokazzjoni Annwali tal-Emissjonijiet
                        (f'ekwivalenti ta' tunnellati ta' diossidu tal-karbonju)

                        2013

                        2014

                        2015

                        2016

                        2017

                        2018

                        2019

                        2020

                        Il-Belġju

                        82 376 327

                        80 774 027

                        79 171 726

                        77 569 425

                        76 190 376

                        74 703 759

                        73 217 143

                        71 730 526

                        Il-Bulgarija

                        28 661 817

                        28 897 235

                        29 132 652

                        29 368 070

                        27 481 112

                        27 670 637

                        27 860 163

                        28 049 688

                        Ir-Repubblika Ċeka

                        65 452 506

                        66 137 845

                        66 823 185

                        67 508 524

                        67 971 770

                        68 581 207

                        69 190 644

                        69 800 080

                        Id-Danimarka

                        36 829 163

                        35 925 171

                        35 021 179

                        34 117 187

                        34 775 642

                        33 871 444

                        32 967 246

                        32 063 048

                        Il-Ġermanja

                        495 725 112

                        488 602 056

                        481 479 000

                        474 355 944

                        453 842 854

                        446 270 289

                        438 697 724

                        431 125 160

                        L-Estonja

                        6 296 988

                        6 321 312

                        6 345 636

                        6 369 960

                        5 928 965

                        5 960 550

                        5 992 135

                        6 023 720

                        L-Irlanda

                        47 226 256

                        46 089 109

                        44 951 963

                        43 814 816

                        41 194 830

                        40 110 780

                        39 026 731

                        37 942 682

                        Il-Ġreċja

                        61 003 810

                        61 293 018

                        61 582 226

                        61 871 434

                        61 029 668

                        61 298 009

                        61 566 349

                        61 834 690

                        Spanja

                        235 551 490

                        233 489 390

                        231 427 291

                        229 365 191

                        225 664 376

                        223 560 157

                        221 455 939

                        219 351 720

                        Franza

                        408 762 813

                        403 877 606

                        398 580 044

                        393 282 481

                        371 789 603

                        366 284 473

                        360 779 342

                        355 274 211

                        Il-Kroazja

                        21 196 005

                        21 358 410

                        21 520 815

                        21 683 221

                        20 147 020

                        20 330 287

                        20 513 553

                        20 696 819

                        L-Italja

                        317 768 849

                        315 628 134

                        313 487 419

                        311 346 703

                        307 153 729

                        304 562 057

                        301 970 385

                        299 378 714

                        Ċipru

                        5 919 071

                        5 922 555

                        5 926 039

                        5 929 524

                        4 196 633

                        4 122 837

                        4 049 042

                        3 975 247

                        Il-Latvja

                        9 279 248

                        9 370 072

                        9 460 897

                        9 551 721

                        9 747 135

                        9 834 273

                        9 921 411

                        10 008 549

                        Il-Litwanja

                        17 153 997

                        17 437 556

                        17 721 116

                        18 004 675

                        18 033 267

                        18 327 321

                        18 621 376

                        18 915 430

                        Il-Lussemburgu

                        9 814 716

                        9 610 393

                        9 406 070

                        9 201 747

                        8 992 800

                        8 780 781

                        8 568 762

                        8 356 742

                        L-Ungerija

                        50 796 264

                        51 906 630

                        53 016 996

                        54 127 362

                        50 432 363

                        51 347 175

                        52 261 987

                        53 176 800

                        Malta

                        1 168 514

                        1 166 788

                        1 165 061

                        1 163 334

                        1 174 524

                        1 173 666

                        1 172 808

                        1 171 950

                        In-Netherlands

                        125 086 859

                        122 775 394

                        120 463 928

                        118 152 462

                        116 032 216

                        113 763 728

                        111 495 240

                        109 226 752

                        L-Awstrija

                        54 643 228

                        54 060 177

                        53 477 125

                        52 894 074

                        51 372 672

                        50 751 430

                        50 130 188

                        49 508 946

                        Il-Polonja

                        204 579 390

                        205 621 337

                        206 663 283

                        207 705 229

                        210 107 929

                        211 642 729

                        213 177 529

                        214 712 329

                        Il-Portugall

                        49 874 317

                        50 139 847

                        50 405 377

                        50 670 907

                        48 431 756

                        48 811 632

                        49 191 508

                        49 571 384

                        Ir-Rumanija

                        83 080 513

                        84 765 858

                        86 451 202

                        88 136 547

                        90 958 677

                        92 739 954

                        94 521 231

                        96 302 508

                        Is-Slovenja

                        12 278 677

                        12 309 309

                        12 339 941

                        12 370 573

                        12 161 170

                        12 196 719

                        12 232 267

                        12 267 816

                        Is-Slovakkja

                        25 877 815

                        26 203 808

                        26 529 801

                        26 855 793

                        26 759 746

                        27 028 129

                        27 296 513

                        27 564 896

                        Il-Finlandja

                        33 497 046

                        32 977 333

                        32 457 619

                        31 937 905

                        31 771 327

                        31 185 203

                        30 599 079

                        30 012 956

                        L-Iżvezja

                        43 386 459

                        42 715 001

                        42 043 544

                        41 372 087

                        39 377 620

                        38 772 710

                        38 167 800

                        37 562 890

                        Ir-Renju Unit

                        358 980 526

                        354 455 751

                        349 930 975

                        345 406 200

                        360 630 247

                        357 464 952

                        354 299 657

                        351 134 362

                  ”


               29.8.2017

               MT

               Il-Ġurnal Uffiċjali tal-Unjoni Ewropea

               C 285/166

         P7_TA(2014)0146
   Emenda tal-Artikoli 166 (Votazzjoni aħħarija) u 195(3) (Votazzjoni fil-Kumitat) tar-Regoli ta' Proċedura
   Deċiżjoni tal-Parlament Ewropew tas-26 ta' Frar 2014 dwar l-emenda tal-Artikolu 166 tar-Regoli ta' Proċedura tal-Parlament rigward il-votazzjoni aħħarija u l-Artikolu 195(3) rigward il-votazzjoni fil-Kumitat (2014/2001(REG))
   (2017/C 285/27)

      Il-Parlament Ewropew,

               —

               wara li kkunsidra l-proposta għal emenda tar-Regoli ta' Proċedura tiegħu(B7-0252/2013),

               —

               wara li kkunsidra l-Artikoli 211 u 212 tar-Regoli ta' Proċedura tiegħu,

               —

               wara li kkunsidra r-rapport tal-Kumitat għall-Affarijiet Kostituzzjonali (A7-0035/2014),

               1.

               Jiddeċiedi li jemenda r-Regoli ta' Proċedura tiegħu kif jidher hawn taħt;

               2.

               Ifakkar li dawn l-emendi jidħlu fis-seħħ fl-ewwel ġurnata tas-sessjoni parzjali li jmiss

               3.

               Jagħti istruzzjonijiet lill-President tiegħu biex jgħaddi din id-deċiżjoni lill-Kunsill u lill-Kummissjoni għal skopijiet ta' informazzjoni.

      Emenda 3

      Regoli ta' Proċedura tal-Parlament Ewropew

      Artikolu 166

                  Test fis-seħħ

                  Emenda

               Meta
                     ssir votazzjoni fuq proposta għal att leġislattiv, kemm
                   b'votazzjoni waħdanija u/jew b'votazzjoni aħħarija,
                     il-Parlament għandu jivvota
                   b'sejħa tal-ismijiet
                     permezz tas-sistema ta' votazzjoni elettronika
                  .

                     Meta tittieħed deċiżjoni abbażi ta' rapport, il-Parlament għandu jieħu kwalunkwe
                   votazzjoni waħdanija u/jew aħħarija b'sejħa tal-ismijiet
                     skont l-Artikolu 167(2). Il-votazzjoni dwar l-emendi għandha tittieħed b'sejħa tal-ismijiet biss wara li tkun saret talba skont l-Artikolu 167.

      Emenda 4

      Regoli ta' Proċedura tal-Parlament Ewropew

      Artikolu 195(3)

                  Test fis-seħħ

                  Emenda

               3.
                     Votazzjonijiet
                   fil-kumitat
                     għandhom isiru b'turija
                   ta'
                     l-idejn, ħlief jekk kwart mill-membri tal-kumitat jitolbu
                   votazzjoni b'sejħa
                     ta' l-ismijiet. F'dan il-każ, il-vot għandu jittieħed
                   skont l-Artikolu 167(2).

               3.
                     Kwalunkwe votazzjoni unika u/jew aħħarija
                   fil-kumitat
                     dwar rapport għandha ssir permezz
                   ta' votazzjoni b'sejħa
                     tal-ismijiet
                   skont l-Artikolu 167(2).
                     Il-votazzjoni dwar l-emendi u votazzjonijiet oħrajn għandhom isiru b'turija tal-idejn, sakemm il-President jiddeċiedi li jkompli b'votazzjoni elettronika jew kwart tal-membri tal-kumitat jitolbu li ssir votazzjoni b'sejħa tal-ismijiet.


title: 2008/505/KE: Deċiżjoni tal-Parlament Ewropew ta' l-24 ta' April 2007 dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005, Taqsima VIIIA - Ombudsman Ewropew

text:
               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/71

         DEĊIŻJONI TAL-PARLAMENT EWROPEW
   ta' l-24 ta' April 2007
   dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005, Taqsima VIIIA – Ombudsman Ewropew
   (2008/505/KE)
   IL-PARLAMENT EWROPEW,
   wara li kkunsidra l-baġit ġenerali ta' l-Unjoni Ewropea għas-sena finanzjarja 2005 (1),
   wara li kkunsidra l-kontijiet annwali finali tal-Komunitajiet Ewropej għas-sena finanzjarja 2005 – Volum I (C6 0472/2006) (2),
   wara li kkunsidra r-Rapport Annwali tal-Qorti ta' l-Awdituri dwar l-implimentazzjoni tal-baġit għas-sena finanzjarja 2005, u r-rapporti speċjali tal-Qorti ta' l-Awdituri, flimkien mat-tweġibiet ta' l-Istituzzjonijiet li jkunu qed jiġu verifikati (3),
   wara li kkunsidra d-dikjarazzjoni ta' assigurazzjoni għall-affidabilità tal-kontijiet u għal-legalità u għar-regolarità tat-tranżazzjonijiet bażiċi, ipprovduti mill-Qorti ta' l-Awdituri bi qbil ma' l-Artikolu 248 tat-Trattat KE (4),
   wara li kkunsidra l-Artikoli 272(10), 274, 275 u 276 tat-Trattat KE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u partikularment l-Artikoli 50, 86, 145, 146 u 147 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0104/2007),

               1.

               Jagħti kwittanza lill-Ombudsman Ewropew għall-implimentazzjoni tal-baġit għas-sena finanzjarja 2005,

               2.

               Jagħti l-osservazzjonijiet tiegħu fir-riżoluzzjoni hawn taħt;

               3.

               Jagħti istruzzjonijiet lill-President tiegħu sabiex jgħaddi din id-deċiżjoni, u r-riżoluzzjoni li tagħmel parti integrali minnha, lill-Kunsill, lill-Kummissjoni, lill-Qorti tal-Ġustizzja u lill-Qorti ta' l-Awdituri, lill-Kumitat Ekonomiku u Soċjali Ewropew, lill-Kumitat tar-Reġjuni, lill-Ombudsman Ewropew u lill-Kontrollur Ewropew għall-Protezzjoni tad-Dejta, u li jippubblikahom fil-Ġurnal Uffiċjali ta' l-Unjoni Ewropea (serje L).

            Il-President

         Hans-Gert PÖTTERING

            Is-Segretarju Ġenerali

         Harald RØMER

      (1)  ĠU L 60, 8.3.2005.

      (2)  ĠU C 264, 31.10.2006, p. 1.

      (3)  ĠU C 263, 31.10.2006, p. 1.

      (4)  ĠU C 263, 31.10.2006, p. 10.

      (5)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).
    ---documentbreak---

               15.7.2008

               MT

               Il-Ġurnal Uffiċjali ta’ l-Unjoni Ewropea

               L 187/72

         RIŻOLUZZJONI TAL-PARLAMENT EWROPEW
   ta' l-24 ta' April 2007
   li tinkludi kummenti li jagħmlu parti integrali mid-deċiżjoni dwar il-kwittanza għall-implimentazzjoni tal-baġit ġenerali ta' l-Unjoni Ewropea għas-sena finanzjarja 2005, Sezzjoni VIIIA – Ombudsman Ewropew
   IL-PARLAMENT EWROPEW,
   wara li kkunsidra l-baġit ġenerali ta' l-Unjoni Ewropea għas-sena finanzjarja 2005 (1),
   wara li kkunsidra l-kontijiet annwali finali tal-Komunitajiet Ewropej għas-sena finanzjarja 2005 – Volum I (C6 0471/2006) (2),
   wara li kkunsidra r-Rapport Annwali tal-Qorti ta' l-Awdituri dwar l-implimentazzjoni tal-baġit għas-sena finanzjarja 2005, u r-rapporti speċjali tal-Qorti ta' l-Awdituri, flimkien mat-tweġibiet ta' l-Istituzzjonijiet li jkunu qed jiġu verifikati (3),
   wara li kkunsidra d-dikjarazzjoni ta' assigurazzjoni għall-affidabilità tal-kontijiet u għal-legalità u għar-regolarità tat-tranżazzjonijiet bażiċi, ipprovduti mill-Qorti ta' l-Awdituri bi qbil ma' l-Artikolu 248 tat-Trattat KE (4),
   wara li kkunsidra l-Artikoli 272(10), 274, 275 u 276 tat-Trattat KE,
   wara li kkunsidra r-Regolament tal-Kunsill (KE, Euratom) Nru 1605/2002 tal-25 ta' Ġunju 2002 dwar ir-Regolament Finanzjarju applikabbli għall-baġit ġenerali tal-Komunitajiet Ewropej (5), u partikularment l-Artikoli 50, 86, 145, 146 u 147 tiegħu,
   wara li kkunsidra l-Artikolu 71 u l-Anness V tar-Regoli ta' Proċedura tiegħu,
   wara li kkunsidra r-rapport tal-Kumitat għall-Kontroll tal-Baġit (A6-0104/2007),

               1.

               Jinnota li fl-2005 l-Ombudsman Ewropew (“l-Ombudsman”) kellu approprjazzjonijiet ta' impenji disponibbli li jammontaw għal total ta' EUR 7 224 554 (2004: EUR 5 782 968) b'rata ta' utilizzazzjoni ta' 84,27 %;

               2.

               Jinnota li d-dikjarazzjonijiet finanzjarji ta' l-2005 ta' l-Ombudsman juru riżultat ekonomiku negattiv għas-sena (EUR 98 482) u totali identiċi ta' assi u obbligazzjonijiet (EUR 890 853);

               3.

               Jinnota li l-Qorti ta' l-Awdituri indika fir-rapport annwali tiegħu dwar is-sena finanzjarja 2005 li l-verifika ma wasslet għall-ebda osservazzjoni fir-rigward ta' l-Ombudsman;

               4.

               Jinnota li skond ir-Rapport ta' l-Awdituri Interni għall-Istituzzjoni Nru 6/81: i) il-ħidma ta' l-awdituri interni ta' l-2005 ma wriet l-ebda qasam ta' riskju sinifikanti għall-operazzjonijiet baġitarji ta' l-Ombudsman; u ii) il-maniġment intern u s-sistemi ta' kontroll ta' l-Istituzzjoni huma effettivi u jipprovdu assigurazzjoni raġonevoli li l-objettivi ta' kontroll jintlaħqu fuq bażi konsistenti;

               5.

               Jinnota l-informazzjoni mogħtija, mill-Uffiċjal Delegat Prinċipali li jawtorizza, fid-dikjarazzjoni ta' l-attività tiegħu li l-awto-evalwazzjoni ta' l-effiċjenza tal-qafas ta' kontroll intern tas-servizzi ta' l-Ombudsman sar fil-bidu ta' l-2006 u li l-istampa globali li tirriżulta minn dan l-eżerċizzju kien dak ta' livell globalment sodisfaċenti ta' l-implimentazzjoni ta' l-istandards ta' kontroll interni (76 %); madankollu, kien hemm bżonn ta' titjib fl-effettività f'ċertu oqsma (evalwazzjoni tar-riskju, funzjonijiet sensittivi, programmar plurijennali);

               6.

               Ifakkar li sa mill-2004 l-Ombudsman għandu awtonomija u kontroll sħiħ fuq it-tranżazzjonijiet finanzjarji relatati mas-sezzjoni tiegħu tal-baġit;

               7.

               Jinnota li qafas ġdid ta' ftehima għall-koperazzjoni ta' tul ta' żmien indefinit bejn l-Ombudsman u l-Parlament Ewropew rigward l-għoti ta' ċertu servizzi amministrattivi, inklużi t-traduzzjoni u l-bini ta' l-uffiċċji, ġie nnegozjat matul l-2005 u ffirmat f'Marzu ta' l-2006;

               8.

               Jirreġistra li, skond ir-Rapport Annwali ta' l-Ombudsman għall-2005, il-klijenti annwali ta' l-Ombudsman żdiedu minn bejn wieħed u ieħor 800 fl-1996 għal kważi 4 000 fl-2005, b'żieda partikolarment kbira bejn l-2003 u l-2004 (53 %);

               9.

               Jirrimarka li matul l-2005, l-Uffiċċju ta' l-Ombudsman ħass l-impatt baġitarju sħiħ tat-tkabbir ta' l-2004 u li fis-snin 2004 u 2005, l-awtorità baġitarja awtorizzat lill-Ombudsman biex iżid mal-pjan ta' l-istabbiliment tiegħu 20 post tax-xogħol ieħor, li ġew miżjuda mal-31 diġà eżistenti fl-2003 (żieda ta' 65 % ta' l-istaff) filwaqt li fl-istess ħin il-livell ta' approprjazzjonijiet awtorizzati fil-baġit telgħu minn EUR 4 438 635 fl-2003 għal EUR 7 312 614 fl-2005 (ukoll żieda ta' 65 %);

               10.

               Jinnota mir-rapport annwali ta' l-Ombudsman li fl-2005 huwa kompla ż-żjarat ta' tagħrif tiegħu fl-Istati Membri bil-għan li jtejjeb il-kuxjenza taċ-ċittadini dwar id-drittijiet tagħhom, ikabbar il-profil tal-ħidma ta' l-Ombudsman qalb il-Membri ewlenin tal-fergħat ġudizzjarji, leġiżlattivi u eżekuttivi u jsaħħaħ il-kollaborazzjoni mal-kontropartijiet nazzjonali tiegħu; jisħaq fuq l-importanza ta' dik il-kampanja ta' l-informazzjoni;

               11.

               Jinnota wkoll li fl-2005 l-Ombudsman u l-istaff tiegħu għamlu l-isforzi tagħhom biex jippreżentaw ix-xogħol ta' l-Istituzzjoni, billi matul l-2005 għamlu 120 preżentazzjoni waqt konferenzi, seminars u laqgħat, flimkien ma' 50 intervista mal-ġurnalisti;

               12.

               Jinnota li skond it-tweġibiet tiegħu fil-kwestjonarju tar-rapporteur, l-Ombudsman fittex li jwassal it-tagħrif f'dawk il-pajjiżi fejn il-livell ta' lmenti rċevuti huwa inqas milli huwa mistenni meta mqabbel mad-daqs tal-popolazzjoni, per eżempju l-Ġermanja u l-Italja u li għalhekk l-istrateġija tal-midja ta' l-Ombudsman hija li tkabbar il-profil ta' l-Ombudsman fi Stati Membri bħal dawn; iqis li sabiex jidentifika pajjiżi fil-mira tiegħu, l-Ombudsman għandu jiddependi fuq servejs dwar il-kuxjenza taċ-ċittadini rigward xogħlu fl-Istati Membri varji iżjed milli fuq in-numru ta' lmenti;

               13.

               Jipponta lejn ir-rimarka, li saret fid-dikjarazzjoni ta' l-attività ta' l-Ombudsman, li s-sena 2005 kienet sena eċċezzjonali għall-Ombudsman mill-perspettiva tal-komunikazzjoni għax flimkien ma' l-attivitajiet tas-soltu ta' l-Istituzzjoni f'dak li hu għoti tat-tagħrif dwar xogħlu, huwa organizza wkoll serje estensiva ta' avvenimenti biex ifakkar l-10 anniversarju ta' l-Ombudsman; barra minn hekk, il-kapaċità tal-komunikazzjoni ta' l-istituzzjoni kienet imwessgħa b'mod sinifikanti permezz ta' impjegar ta' staff biex jimtlew tliet postijiet tax-xogħol ġodda għal speċjalisti tal-komunikazzjoni u l-għoti ta' membru ieħor ta' l-istaff, magħżul mill-istaff diġà eżistenti, lis-settur tal-komunikazzjoni li nħoloq ġdid;

               14.

               Ifakkar li l-Istatut ta' l-Ombudsman, stipulat mill-Parlament Ewropew fl-1994, ma jimponi l-ebda obbligazzjoni fuq l-Ombudsman biex jippubblika l-interessi finanzjarji u ekonomiċi tiegħu;

               15.

               Jinnota li l-Istatut iqiegħed lill-Ombudsman f'livell li jista' jitqabbel ma' ta' Imħallef tal-Qorti Ewropea tal-Ġustizzja (ECJ); jinnota li l-ECJ – fuq suġġeriment tal-Parlament Ewropew – waqqaf grupp ta' ħidma biex jeżamina l-iżjed mod xieraq biex jiżgura t-trasparenza fir-rigward ta' l-interessi finanzjarji ta' l-imħallfin; jitlob li skond ir-riżultat ta' l-inkjesta, l-Ombudsman għandu jsegwi l-eżempju mogħti mis-Superviżur Ewropew għall-Ħarsien tad-Dejta u l-viċi tiegħu bil-pubblikazzjoni ta' dikjarazzjoni ta' interessi finanzjarji bbażata fuq il-forma użata għar-Reġistru ta' l-Interessi Finanzjarji tal-Membri tal-Parlament Ewropew.

      (1)  ĠU L 60, 8.3.2005.

      (2)  ĠU C 264, 31.10.2006, p. 1.

      (3)  ĠU C 263, 31.10.2006, p. 1.

      (4)  ĠU C 263, 31.10.2006, p. 10.

      (5)  ĠU L 248, 16.9.2002, p. 1. Ir-Regolament kif emendat bir-Regolament (KE, Euratom) Nru 1995/2006 (ĠU L 390, 30.12.2006, p. 1).


title: 2011/154/UE: Deċiżjoni tal-Kummissjoni tad- 9 ta’ Marzu 2011 li ttemm proċediment anti-dumping li jikkonċerna l-importazzjonijiet ta’ ċerti vireg tal-azzar li ma jissaddadx li joriġinaw mill-Indja

text:
               10.3.2011

               MT

               Il-Ġurnal Uffiċjali tal-Unjoni Ewropea

               L 63/21

         DEĊIŻJONI TAL-KUMMISSJONI
   tad-9 ta’ Marzu 2011
   li ttemm proċediment anti-dumping li jikkonċerna l-importazzjonijiet ta’ ċerti vireg tal-azzar li ma jissaddadx li joriġinaw mill-Indja
   (2011/154/UE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1225/2009 tat-30 ta’ Novembru 2009 dwar il-protezzjoni kontra l-importazzjonijiet li huma l-oġġett ta’ dumping minn pajjiżi mhux membri tal-Komunità Ewropea (1) (“ir-Regolament bażiku”), u b’mod partikolari l-Artikolu 9 tiegħu,
   Wara li kkonsultat lill-Kumitat Konsultattiv,
   Billi:
   A.   PROĊEDURA

               (1)

               Fil-15 ta’ Frar 2010, il-Kummissjoni Ewropea (il-“Kummissjoni”) irċeviet ilment dwar id-dumping dannuż allegat ta’ ċerti vireg tal-azzar li ma jissaddadx li joriġinaw mill-Indja.

               (2)

               L-ilment tressaq mill-Federazzjoni Ewropea tal-Industriji tal-Ħadid u l-Azzar (“Eurofer”) f’isem il-produtturi li jirrappreżentaw proporzjon kbir, f’dan il-każ ta’ aktar minn 25 %, tal-produzzjoni totali tal-Unjoni ta’ ċerti vireg tal-azzar li ma jissaddadx skont l-Artikoli 4(1) u 5(4) tar-Regolament bażiku.

               (3)

               L-ilment kien fih evidenza prima facie tal-eżistenza ta’ dumping u ta’ ħsara materjali li rriżultat minnu, li tqieset biżżejjed biex ikun iġġustifikat il-bidu ta’ proċediment ta’ anti-dumping.

               (4)

               Wara li kkonsultat mal-Kumitat Konsultattiv, il-Kummissjoni tat bidu, kif xieraq, b’avviż ippubblikat f’Il-Ġurnal Uffiċjali tal-Unjoni Ewropea
                   (2), għal proċedura anti-dumping li tikkonċerna l-importazzjoni fl-Unjoni ta’ ċerti vireg tal-azzar li ma jissaddadx li joriġinaw mill-Indja, li attwalment jidħlu fil-klassifikazzjonijiet tal-kodiċi NM 7222 20 21, 7222 20 29, 7222 20 31, 7222 20 39, 7222 20 81, u 7222 20 89.

               (5)

               Fl-istess jum, il-Kummissjoni tat bidu għal proċediment kontra s-sussidju li jikkonċerna l-importazzjoni fl-Unjoni ta’ ċerti vireg tal-azzar li ma jissaddadx li joriġinaw mill-Indja (3).

               (6)

               Il-Kummissjoni bagħtet il-kwestjonarji lill-industrija tal-Unjoni u lil kull assoċjazzjoni ta’ produtturi magħrufa fl-Unjoni Ewropea, lill-esportaturi/produtturi fil-pajjiżi kkonċernati, lil kull assoċjazzjoni ta’ esportaturi/produtturi, lill-imporaturi, lil kull assoċjazzjoni magħrufa ta’ importaturi, u lill-awtoritajiet tal-pajjiżi kkonċernati. Il-partijiet interessati ngħataw l-opportunità li jagħmlu l-fehmiet tagħhom magħrufa bil-miktub u li jitolbu smigħ fil-limitu taż-żmien stabbilit fin-notifika ta’ bidu.

         B.   IRTIRAR TAL-ILMENT U TMIEM IL-PROĊEDIMENT

               (7)

               B’ittra tat-23 ta’ Novembru 2010 lill-Kummissjoni, l-Eurofer formalment irtirat l-ilment tagħha rigward il-proċediment tal-anti-dumping.

               (8)

               Skont l-Artikolu 9(1) tar-Regolament bażiku, il-proċediment jista’ jintemm meta jiġi rtirat l-ilment, sakemm tali tmiem ma jkunx fl-interess tal-Unjoni.

               (9)

               Il-Kummissjoni qieset li l-proċediment attwali għandu jitwaqqaf peress li l-investigazzjoni ma sabet l-ebda konsiderazzjonijiet li juru li tali tmiem ma jkunx fl-interess tal-Unjoni. Il-partijiet interessati ġew mgħarrfa b’dan kif xieraq u ngħataw l-opportunità li jikkummentaw. Ma tressqu l-ebda kummenti li jindikaw li tali tmiem ma jkunx fl-interess tal-Unjoni.

               (10)

               Għaldaqstant, il-Kummissjoni tikkonkludi li l-proċediment ta’ anti-dumping li jikkonċerna l-importazzjonijiet fl-Unjoni ta’ ċerti vireg tal-azzar li ma jissaddadx li joriġinaw mill-Indja għandu jintemm,

         ADOTTAT DIN ID-DEĊIŻJONI:
   Artikolu 1
   Permezz ta’ dan, il-proċediment ta’ anti-dumping li jikkonċerna ċerti vireg tal-azzar li ma jissaddadx li joriġinaw mill-Indja, u li attwalment huma kklassifikati fil-kodiċijiet tan-NM 7222 20 21, 7222 20 29, 7222 20 31, 7222 20 39, 7222 20 81 u 7222 20 89, qed jintemm.
   Artikolu 2
   Din id-Deċiżjoni għandha tidħol fis-seħħ l-għada tal-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, id-9 ta’ Marzu 2011.

            Għall-Kummissjoni

            Il-President

         José Manuel BARROSO

      (1)  ĠU L 343, 22.12.2009, p. 51.

      (2)  ĠU C 87 A, 1.4.2010, p. 1.

      (3)  ĠU C 87, 1.4.2010, p. 17.


title: 2006/889/KE: Deċiżjoni tal-Bank Ċentrali Ewropew ta’ l- 24 ta’ Novembru, 2006 dwar l-approvazzjoni tal-volum ta’ ħruġ ta’ muniti fl-2007 (BĊE/2006/19)

text:
               11.12.2006

               MT

               Il-Ġurnal Uffiċjali ta’ l-Unjoni Ewropea

               52

         DEĊIŻJONI TAL-BANK ĊENTRALI EWROPEW
   ta’ l-24 ta’ Novembru, 2006
   dwar l-approvazzjoni tal-volum ta’ ħruġ ta’ muniti fl-2007
   (BĊE/2006/19)
   (2006/889/KE)
   IL-KUNSILL GOVERNATTIV TAL-BANK ĊENTRALI EWROPEW,
   Wara li kkunsidra t-Trattat li jistabbilixxi l-Komunita` Ewropea, b’mod partikolari l-Artikolu 106(2),
   Billi:

               (1)

               Il-Bank Ċentrali Ewropew (BĊE) għandu d-dritt esklussiv mill-1 ta’ Jannar, 1999, biex japprova l-volum ta’ muniti maħruġa mill-Istati Membri li adottaw il-euro (minn issa ’l quddiem “l-Istati Membri parteċipanti”).

               (2)

               Skond l-Artikolu 1 tad-Deċiżjoni tal-Kunsill 2006/495/KE tal-11 ta’ Lulju, 2006, skond l-Artikolu 122(2) tat-Trattat dwar l-adozzjoni mis-Slovenja tal-munita waħdanija fl-1 ta’ Jannar, 2007 (1), id-deroga favur is-Slovenja msemmija fl-Artikolu 4 ta’ l-Att ta’ l-Adeżjoni 2003 (2) hija abrogata b’effett mill-1 ta’ Jannar, 2007.

               (3)

               It-tnax-il Stat Membru parteċipanti ta’ bħalissa u s-Slovenja ppreżentaw lill-BĊE għall-approvazzjoni l-estimi tagħhom tal-volum ta’ muniti euro biex jinħarġu fl-2007, flimkien ma’ noti ta’ spjega dwar il-metodoloġija ta’ tbassir,

         IDDEĊIEDA KIF ĠEJ:
   Artikolu 1
   Approvazzjoni tal-volum ta’ muniti euro biex jinħarġu fl-2007
   Il-BĊE japprova l-volum ta’ muniti euro biex jinħarġu mill-Istati Membri parteċipanti fl-2007 kif deskritt fit-tabella li ġejja:

               (miljuni f’EUR)

               Ħruġ ta’ muniti ddestinati għaċ-ċirkulazzjoni u ħruġ ta’ muniti ta’ kollezzjoni (mhux iddestinati għaċ-ċirkulazzjoni) fl-2007

               Il-Belġju

               117,5

               Il-Ġermanja

               635,0

               Il-Greċja

               76,9

               Spanja

               480,0

               Franza

               362,0

               L-Irlanda

               81,0

               L-Italja

               366,9

               Il-Lussemburgu

               45,0

               Il-Pajjiżi l-Baxxi

               71,2

               L-Awstrija

               166,0

               Il-Portugall

               110,0

               Is-Slovenja

               104,7

               Il-Finlandja

               60,0

         Artikolu 2
   Dispożizzjoni Finali
   Din id-Deċiżjoni hija indirizzata lill-Istati Membri parteċipanti.

      Magħmula fi Frankfurt am Main, fl-24 ta' Novembru, 2006.

            Il-President tal-BĊE

         Jean-Claude TRICHET

      (1)  ĠU L 195, 15.7.2006, p. 25.

      (2)  ĠU L 236, 23.9.2003, p. 33.


title: 2009/482/KE: Deċiżjoni tal-Kunsill tas- 6 ta’ April 2009 dwar l-iffirmar u l-applikazzjoni proviżorja tal-Ftehim bejn il-Komunità Ewropea u r-Repubblika ta’ Seychelles dwar l-eżenzjoni mill-viża għal perjodu qasir

text:
               30.6.2009

               MT

               Il-Ġurnal Uffiċjali tal-Unjoni Ewropea

               L 169/30

         DEĊIŻJONI TAL-KUNSILL
   tas-6 ta’ April 2009
   dwar l-iffirmar u l-applikazzjoni proviżorja tal-Ftehim bejn il-Komunità Ewropea u r-Repubblika ta’ Seychelles dwar l-eżenzjoni mill-viża għal perjodu qasir
   (2009/482/KE)
   IL-KUNSILL TAL-UNJONI EWROPEA,
   Wara li kkunsidra it-Trattat li jistabbilixxi il-Komunitajiet Ewropej, u b’mod partikolari l-punt (2)(b)(i) tal-Artikolu 62, flimkien mal-ewwel sentenza tal-ewwel subparagrafu tal-Artikolu 300(2) tiegħu,
   Wara li kkunsidra l-proposta mill-Kummissjoni,
   Billi:

               (1)

               Ir-Regolament tal-Kunsill (KE) Nru 1932/2006 (1) emenda r-Regolament (KE) Nru 539/2001 (2) li jelenka l-pajjiżi terzi li ċ-ċittadini tagħhom għandhom ikollhom viża fil-pussess tagħhom meta jaqsmu l-fruntieri esterni tal-Unjoni Ewropea (lista negattiva), u dawk iċ-ċittadini li huma eżenti minn dik il-ħtieġa (lista pożittiva) billi, inter alia, jittrasferixxi r-Repubblika ta’ Seychelles (minn hawn ‘il quddiem imsejħa “Seychelles”) mil-lista negattiva għal dik pożittiva. Addizzjonalment, ir-Regolament (KE) Nru 1932/2006 jipprevedi li l-eżenzjoni għandha tiġi applikata mid-data tad-dħul fis-seħħ tal-ftehim dwar l-eżenzjoni mill-viża konkluż bejn il-Komunità Ewropea u Seychelles.

               (2)

               Bid-Deċiżjoni tal-5 ta’ Ġunju 2008, il-Kunsill awtorizza lill-Kummissjoni sabiex tinnegozja ftehim bejn il-Komunità Ewropea u Seychelles dwar l-eżenzjoni mill-viża għal perjodu qasir.

               (3)

               In-negozjati dwar il-ftehim infetħu fid-9 ta’ Lulju 2008 u ġew konklużi fis-16 ta’ Ottubru 2008.

               (4)

               Il-Ftehim li ġie inizzjalat fi Brussell fit-12 ta’ Novembru 2008 għandu jiġi ffirmat u d-dikjarazzjonijiet mehmuża għandhom jiġu approvati. Il-Ftehim għandu, pendenti t-tlestija tal-proċeduri għal konklużjoni formali tiegħu, jiġi applikat fuq bażi provviżorja.

               (5)

               Skont l-Artikoli 1 u 2 tal-Protokoll dwar il-pożizzjoni tar-Renju Unit u l-Irlanda, anness mat-Trattat dwar l-Unjoni Ewropea u t-Trattat li jistabbilixxi l-Komunità Ewropea, u bla ħsara għall-Artikolu 4 tal-imsemmi Protokoll, dawn l-Istati Membri m’humiex jieħdu sehem fl-adozzjoni ta’ din id-Deċiżjoni u m’humiex marbuta biha jew soġġetti għall-applikazzjoni tagħha.

         IDDEĊIEDA KIF ĠEJ:
   Artikolu 1
   L-iffirmar tal-Ftehim bejn il-Komunità Ewropea u r-Repubblika ta’ Seychelles dwar l-eżenzjoni mill-viża għal perjodu qasir (minn hawn ‘il quddiem imsejjaħ “il-Ftehim”) huwa b’dan approvat f’isem il-Komunità, suġġett għall-konklużjoni tiegħu.
   It-test tal-Ftehim huwa mehmuż ma’ din id-Deċiżjoni.
   Artikolu 2
   Id-Dikjarazzjonijiet mehmuża ma’ din id-Deċiżjoni għandhom jiġu approvati f’isem il-Komunità.
   Artikolu 3
   Il-President tal-Kunsill huwa b’dan awtorizzat jinnomina il-persuni mogħtija s-setgħa jiffirmaw il-Ftehim f’isem il-Komunità, suġġett għall-konklużjoni tiegħu.
   Artikolu 4
   Il-Ftehim għandu, pendenti t-tlestija tal-proċeduri għal konklużjoni formali tiegħu, jiġi applikat fuq bażi provviżorja mid-data tal-iffirmar tiegħu (3).

      Magħmul fil-Lussemburgu, is-6 ta’ April 2009.

            Għall-Kunsill

            Il-President

         J. POSPÍŠIL

      (1)  ĠU L 405, 30.12.2006, p. 23.

      (2)  ĠU L 81, 21.3.2001, p. 1.

      (3)  Id-data tal-iffirmar tal-Ftehim għandha tiġi ppubblikata f'Il-Ġurnal Uffiċjali tal-Unjoni Ewropea mis-Segretarjat Ġenerali tal-Kunsill.
   DIKJARAZZJONI KONĠUNTA FIR-RIGWARD L-IŻLANDA, IN-NORVEĠJA, L-IŻVIZZERA U L-LIECHTENSTEIN
   Il-Partijiet Kontraenti jinnotaw ir-relazzjoni mill-qrib bejn il-Komunità Ewropea u n-Norveġja, l-Iżlanda, l-Iżvizzera u l-Liechtenstein, b’mod partikolari bis-saħħa tal-Ftehimiet tat-18 ta’ Mejju 1999 u tas-26 ta’ Ottubru 2004 dwar l-assoċjazzjoni ta’ dawn il-pajjiżi mal-implimentazzjoni, l-applikazzjoni u l-iżvilupp tal-acquis ta’ Schengen.
   F’ċirkostanzi bħal dawn hu mixtieq li l-awtoritajiet tan-Norveġja, l-Iżlanda, l-Iżvizzera u l-Liechtenstein, min-naħa, u l-awtoritajiet ta’ Seychelles, min-naħa l-oħra, jikkonkludu, bla dewmien, ftehimiet bilaterali dwar l-eżenzjoni mill-viża għal perjodu qasir f’termini simili bħal dan il-Ftehim.
   DIKJARAZZJONI KONĠUNTA DWAR L-INTERPRETAZZJONI TAL-KATEGORIJA TA’ PERSUNI LI JIVVJAĠĠAW GĦAL SKOP TA’ ATTIVITÀ BI ĦLAS SKONT L-ARTIKOLU 3(2) TA’ DAN IL-FTEHIM
   Fil-waqt li jixtiequ li tkun żgurata interpretazzjoni komuni, il-Partijiet Kontraenti jaqblu li, għal dan il-għan, il-kategorija ta’ persuni li se jagħmlu attività bi ħlas tkopri l-persuni li jidħlu bi skop li jkollhom impjieg bi qliegħ/attività b’remunerazzjoni fit-territorju tal-Parti Kontraenti l-oħra bħala ħaddiem jew fornitur ta’ xi servizz.
   Din il-kategorija ma għandiex tkopri:

               —

               persuni tan-negozju, jiġifieri persuni li li jivvjaġġaw bi skop ta’ deliberazzjoni tan-negozju (mingħajr ma jkunu impjegati fil-pajjiż tal-Parti Kontraenti l-oħra),

               —

               persuni sportivi u artisti li jesebixxu attività fuq bażi ad hoc,

               —

               ġurnalisti mibgħuta mill-midja ta’ pajjiż ta' residenza tagħhom u

               —

               apprendisti intra-korporattivi

         L-implimentazzjoni ta’ din id-Dikjarazzjoni għandha tkun issorveljata mill-Kumitat Konġunt li għandu r-responsabbiltà skont l-Artikolu 6 ta’ dan il-ftehim, li fuq il-bażi tal-esperjenzi tal-Partijiet Kontraenti jista’ jipproponi modifiki meta jikkunsidra li dan ikun neċessarju.
   DIKJARAZZJONI KONĠUNTA DWAR L-INTERPREATZZJONI TAL-PERJODU TA’ TLIET XHUR MATUL PERJODU TA’ SITT XHUR WARA D-DATA TAL-EWWEL DĦUL KIF STABBILIT FL-ARTIKOLU 4 TA’ DAN IL-FTEHIM
   Il-Partijiet Kontraenti jiftiehmu li l-perjodu massimu ta’ tliet xhur matul perjodu ta’ sitt xhur wara d-data tal-ewwel dħul fit-territorju ta’ Seychelles jew fiż-żona ta’ Schengen kif previst mill-Artikolu 4 ta’ dan il-Ftehim ifisser jew żjara kontinwa jew bosta żjarat konsekuttivi, li t-tul ta’ żmien tagħhom ma jistax jeċċedi tliet xhur fi kwalunkwe perjodu ta’ sitt xhur b’kollox.
   DIKJARAZZJONI KONĠUNTA DWAR L-INFORMAZZJONI TAĊ-ĊITTADINI DWAR IL-FTEHIM TAL-EŻENZJONI TAL-VIŻA
   Filwaqt li jirrikonoxxu l-importanza tat-trasparenza għaċ-ċittadini tal-Unjoni Ewropea u Seychelles, il-Partijiet Kontraenti jiftiehmu li jiżguraw id-disseminazzjoni totali ta’ informazzjoni dwar il-kontenut u tal-konsegwenzi tal-eżenzjoni tal-viża u kwistjonijiet relatati, bħall-kundizzjonijiet għad-dħul fil-pajjiż.
    ---documentbreak---

               30.6.2009

               MT

               Il-Ġurnal Uffiċjali tal-Unjoni Ewropea

               L 169/31

         FTEHIM
   bejn il-Komunità Ewropea u r-Repubblika ta’ Seychelles dwar l-eżenzjoni mill-viża għal perjodu qasir
   IL-KOMUNITÀ EWROPEA, minn hawn ‘il quddiem imsejħa “il-Komunità” u
   IR-REPUBBLIKA TA’ SEYCHELLES, minn hawn ‘il quddiem imsejħa “Seychelles”
   minn hawn ‘il quddiem konġuntement imsejħa “il-Partijiet Kontraenti”;
   BIL-ĦSIEB li jiġu żviluppati ulterjorment relazzjonijiet ta’ ħbiberija bejn il-partijiet Kontraenti u bix-xewqa li jiġi ffaċilitat l-ivvjaġġar billi jiġi żgurat dħul u soġġorn għal perijodu qasir mingħajr viża għaċ-ċittadini tagħhom,
   WARA LI KKUNSIDRAW ir-Regolament tal-Kunsill (KE) Nru 1932/2006 tal-21 ta’ Diċembru 2006 li jemenda r-Regolament (KE) Nru 539/2001 li jelenka l-pajjiżi terzi li ċ-ċittadini tagħhom għandu jkollhom viżi fil-pussess tagħhom meta jaqsmu l-fruntieri esterni u dawk li ċ-ċittadini tagħhom huma eżenti minn dik il-ħtieġa (1), inter alia billi jittrasferixxi sitt pajjiżi terzi, inkluż Seychelles fil-lista ta’ pajjiżi terzi li ċ-ċittadini tagħhom huma eżentati mill-ħtieġa tal-viża għal soġġorni qosra fl-Istati Membri tal-Unjoni Ewropea (UE),
   FILWAQT LI HUMA KONXJI li l-Artikolu 2 tar-Regolament tal-Kunsill (KE) Nru 1932/2006 jistipula li għal dawn is-sitt pajjiżi, l-eżenzjoni mill-ħtieġa tal-viża għandha tapplika biss mid-data tad-dħul fis-seħħ ta’ ftehim dwar l-eżenzjoni tal-viża li għandu jiġi konkluż mill-Komunità Ewropea mal-pajjiż in kwistjoni,
   FILWAQT LI JAGĦRFU li ċ-ċittadini tal-Istati Membri huma eżentati mill-ħtieġa tal-viża meta jivvjaġġaw lejn Seychelles għal perjodu ta’ mhux aktar minn xahar, li jistà jkun estiż għal perjodu ta’ tliet xhur,
   FILWAQT LI JIXTIEQU li jitħares il-prinċipju ta’ trattament ugwali taċ-ċittadini kollha tal-UE,
   WARA LI JIKKUNSIDRAW li l-persuni li jivvjaġġaw bi skop ta’ attività bi ħlas matul is-soġġorn qasir tagħhom mhumiex koperti b’dan il-ftehim u għalhekk għal din il-kategorija r-regoli relevanti tal-liġi tal-Komunità u tal-liġi nazzjonali tal-Istati Membri u tal-liġi nazzjonali ta’ Seychelles dwar l-obbligu jew l-eżenzjoni tal-viża u għall-aċċess għal impjieg jibqgħu japplikaw,
   FILWAQT LI JIKKUNSIDRAW il-Protokoll dwar il-pożizzjoni tar-Renju Unit u l-Irlanda, u l-Protokoll li jintegra l-acquis ta’ Schengen fil-qafas tal-Unjoni Ewropea, mehmuż mat-Trattat dwar l-Unjoni Ewropa u t-Trattat li jistabbilixxi l-Komunità Ewropea, u jikkonfermaw li d-dispożizzjonijiet ta’ dan il-Ftehim ma japplikawx għar-Renju Unit u l-Irlanda,
   FTEHMU KIF ĠEJ:
   Artikolu 1
   Għan
   Dan il-Ftehim jipprevedi vjaġġar mingħajr viża għaċ-ċittadini tal-Unjoni Ewropea u għaċ-ċittadini ta’ Seychelles meta jivvjaġġaw lejn it-territorju tal-Parti Kontraenti l-oħra għall-perjodu massimu ta’ tliet xhur matul perjodu ta’ sitt xhur.
   Artikolu 2
   Definizzjonijiet
   Għall-finijiet ta’ dan il-Ftehim:

               (a)

               “L-Istati Membri” għandha tfisser kwalunkwe Stat Membru tal-Unjoni Ewropea, bl-eċċezzjoni tar-Renju Unit u l-Irlanda;

               (b)

               “ċittadin tal-Unjoni Ewropea” għandha tfisser ċittadin ta’ Stat Membru kif deskritt fil-punt (a);

               (c)

               “ċittadin ta’ Seychelles” għandha tfisser kwalunkwe persuna li għandha ċ-ċittadinanza ta’ Seychelles;

               (d)

               “iż-żona ta’ Schengen” għandha tfisser iż-żona mingħajr fruntieri interni li jinkludu t-territorji tal-Istati Membri kif definit fil-punt (a) li japplikaw l-acquis ta’ Schengen fl-intier tiegħu.

         Artikolu 3
   Kamp ta’ applikazzjoni
   1.   Iċ-ċittadini tal-Unjoni Ewropea li għandhom passaport ordinarju, diplomatiku jew tas-servizz/uffiċjali, li hu validu u maħruġ minn Stat Membru, jistgħu jidħlu u jibqgħu mingħajr viża fit-territorju ta’ Seychelles għall-perjodu ta’ soġġorn kif definit fl-Artikolu 4(1).
   Iċ-ċittadini ta’ Seychelles li għandhom passaport ordinarju, diplomatiku jew tas-servizz/uffiċjali, li hu validu u maħruġ minn Seychelles, jistgħu jidħlu u jibqgħu mingħajr viża fit-territorju tal-Istati Membri għall-perjodu ta’ soġġorn kif definit fl-Artikolu 4(2).
   2.   Il-paragrafu 1 ma japplikax għall-persuni li jivvjaġġaw għall-skopijiet ta’ attivitajiet bi ħlas.
   Għal din il-kategorija ta’ persuni, kull Stat Membru jista’ jiddeċidi b’mod individwali li jimponi l-ħtieġa tal-viża fuq iċ-ċittadini ta’ Seychelles jew li jirtirah skont l-Artikolu 4(3) tar-Regolament (KE) Nru 539/2001.
   Għal din il-kategorija ta’ persuni, Seychelles tista’ tiddeċidi dwar il-ħtieġa tal-viża jew l-eżenzjoni tal-viża għaċ-ċittadini ta’ kull Stat Membru b’mod individwali skont il-liġi nazzjonali tiegħu.
   3.   L-eżenzjoni tal-viża prevista minn dan il-Ftehim għandha tapplika bla ħsara għal-liġijiet tal-Partijiet Kontraenti dwar il-kondizzjonijiet tad-dħul u tas-soġġorn qasir. L-Istati Membri u Seychelles jirriżervaw id-dritt li jirrifjutaw id-dħul jew is-soġġorn qasir fit-territorji tagħhom jekk waħda jew aktar minn dawn il-kundizzjonijiet ma jiġux sodisfatti.
   4.   L-eżenzjoni tal-viża tapplika irrespettivament mill-metodu ta’ trasport użat biex tinqasam il-fruntiera tal-Partijiet Kontraenti.
   5.   Kwistjonijiet mhux koperti minn dan il-Ftehim għandhom jkunu koperti mil-liġi Komunitarja, il-liġi nazzjonali, tal-Istati Membri jew bil-liġi nazzjonali ta’ Seychelles.
   Artikolu 4
   Tul tas-soġġorn
   1.   Iċ-ċittadini tal-Unjoni Ewropea jistgħu jibqgħu fit-territorju ta’ Seychelles għal perjodu massimu ta’ tliet xhur matul perjodu ta’ sitt xhur wara d-data ta’ meta jkunu daħlu l-ewwel darba fit-territorju tal-pajjiż.
   2.   Iċ-ċittadini ta’ Seychelles jistgħu jibqgħu fiż-żona ta’ Schengen għal perjodu massimu ta’ tliet xhur matul perjodu ta’ sitt xhur wara d-data ta’ meta jkunu daħlu l-ewwel darba fit-territorju ta’ kwalunkwe Stat Membru li japplika l-acquis ta’ Schengen fl-intier tiegħu. Dan il-perjodu ta’ tliet xhur matul perjodu ta’ sitt xhur għandu jkun ikkalkulat b’mod indipendenti minn kwalunkwe soġġorn fi Stat Membru li għadu ma japplikax l-acquis ta’ Schengen fl-intier tiegħu.
   Iċ-ċittadini ta’ Seychelles jistgħu jibqgħu għal perjodu massimu ta’ tliet xhur matul perjodu ta’ sitt xhur wara d-data ta’ meta jkunu daħlu l-ewwel darba fit-territorju ta’ kwalunkwe Stat Membru li japplika l-acquis ta’ Schengen fl-intier tiegħu, indipendentament mill-perjodu ta’ soġġorn kkalkulat għaż-żona ta’ Schengen.
   3.   Dan il-Ftehim ma jaffetwax il-possibbiltà għas-Seychelles u għall-Istati Membri li jestendu l-perjodu ta’ soġġorn għal aktar minn tliet xhur skont il-liġi nazzjonali u l-liġi Komunitarja.
   Artikolu 5
   Applikazzjoni territorjali
   1.   Fir-rigward tar-Repubblika Franċiża, id-dispożizzjonijiet ta’ dan il-Ftehim għandhom japplikaw biss għat-territorju Ewropew tar-Repubblika Franċiża.
   2.   Fir-rigward tar-Renju tal-Olanda, id-dispożizzjonijiet ta’ dan il-Ftehim għandhom japplikaw biss għat-territorju Ewropew u tar-Renju tal-Olanda.
   Artikolu 6
   Kumitat Konġunt għall-ġestjoni tal-Ftehim
   1.   Il-Partijiet Kontraenti għandhom jistabbilixxu Kumitat Konġunt ta’ esperti (minn hawn ‘il quddiem imsejjaħ “il-Kumitat”), magħmul minn rappreżentanti tal-Komunità Ewropea u minn rappreżentanti ta’ Seychelles. Il-Komunità għandha tkun irrappreżentata mill-Kummissjoni Ewropea.
   2.   Il-Kumitat għandu jkollu, inter alia, dawn il-kompiti:

               (a)

               jossorvelja l-implimentazzjoni ta’ dan il-Ftehim;

               (b)

               jissuġġerixxi emendi jew żidiet għal dan il-Ftehim;

               (c)

               isolvi disputi naxxenti mill-interpretazzjoni jew l-applikazzjoni tad-dispożizzjonijiet ta’ dan il-Ftehim.

         3.   Il-Kumitat għandu jitlaqqa’ kull meta jkun meħtieġ fuq talba ta’ waħda mill-Partijiet Kontraenti.
   4.   Il-Kumitat għandu jistabbilixxi r-regoli tal-proċedura tiegħu stess.
   Artikolu 7
   Relazzjoni bejn dan il-Ftehim u ftehimiet bilaterali eżistenti għall-eżenzjoni mill-viża bejn l-Istati Membri u Seychelles
   Dan il-Ftehim għandu jkollu preċedenza fuq id-dispożizzjonijiet ta’ kwalunkwe ftehimiet bilaterali jew arranġamenti konklużi bejn l-Istati Membri individwali u Seychelles, safejn id-dispożizzjonijiet tagħhom ikopru kwistjonijiet li jaqgħu taħt il-kamp ta’ applikazzjoni ta’ dan il-Ftehim.
   Artikolu 8
   Dispożizzjonijiet finali
   1.   Dan il-Ftehim għandu jiġi ratifikat jew approvat mill-Partijiet Kontraenti skont il-proċeduri interni rispettivi tagħhom u għandu jidħol fis-seħħ fl-ewwel jum tat-tieni xahar wara d-data meta l-Partijiet Kontraenti jinnotifikaw lil xulxin li l-proċeduri msemmija hawn fuq tlestew.
   2.   Dan il-Ftehim qed jiġi konkluż għal perjodu ta’ żmien indefinit, kemm-il darba ma jintemmx skont il-paragrafu 5.
   3.   Dan il-Ftehim jista’ jiġi emendat bi ftehim bil-miktub mill-Partijiet Kontraenti. L-emendi għandhom jidħlu fis-seħħ wara li l-Partijiet Kontraenti jkunu nnotifikaw lil xulxin bit-twettiq tal-proċeduri interni tagħhom li huma meħtieġa għal dan il-għan.
   4.   Kull Parti Kontraenti tistà tissospendi l-Ftehim kollu jew parti minnu, b’mod partikolari, għal raġunijiet ta’ ordni pubbliku, protezzjoni ta’ sigurtà nazzjonali u protezzjoni ta’ saħħa pubblika, immigrazzjoni illegali jew introduzzjoni mill-ġdid tal-ħtieġa tal-viża minn kull Parti Kontraenti. Id-deċiżjoni dwar is-sospensjoni għandha tkun notifikata lill-Parti Kontraenti mhux aktar tard minn xahrejn qabel jidħol fis-seħħ il-Ftehim. Il-Parti Kontraenti li tkun issospendiet l-applikazzjoni ta’ dan il-Ftehim għandha tgħarraf immedjatament lill-Parti l-oħra ladarba r-raġunijiet għas-sospensjoni ma jkunux japplikaw aktar.
   5.   Kull Parti Kontraenti tista’ ttemm dan il-Ftehim billi tavża bil-miktub lill-Parti l-oħra. Dan il-Ftehim għandu jieqaf jiffunzjona 90 jum wara d-data ta’ din in-notifika.
   6.   Seychelles tista’ tissospendi jew ittemm dan il-Ftehim biss, fir-rigward tal-Istati Membri kollha tal-Komunità Ewropea.
   7.   Il-Komunità tistà tissospendi jew ittemm, dan il-Ftehim fir-rigward biss, tal-Istati Membri kollha tagħha.

      Magħmul fi Brussell, duplikatament, fit-28 ta’ Mejju 2009 fil-lingwa Bulgara, Ċeka, Daniża, Estonjana, Finlandiża, Franċiża, Ġermaniża, Griega, Ingliża, Latvjana, Litwana, Maltija, Olandiża, Pollakka, Portugiża, Rumena, Slovakka, Slovena, Spanjola, Żvediża, Taljana u Ungeriża, b’kull wieħed minn dawn it-testi jkun ugwalment awtentiku.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Сейшели
         Por la República de Seychelles
         Za Seychelskou republiku
         For Republikken Seychellerne
         Für die Republik Seychellen
         Seišelli Vabariigi nimel
         Για τη Δημοκρατία των Σεϋχελλών
         For the Republic of Seychelles
         Pour la République des Seychelles
         Per la Repubblica delle Seychelles
         Seišela Salu Republikas vārdā
         Seišelių Respublikos vardu
         A Seychelle Köztársaság részéről
         Għar-Repubblika tas-Seychelles
         Voor de Republiek der Seychellen
         W imieniu Republiki Seszeli
         Pela República das Seicheles
         Pentru Republica Seychelles
         Za Seychelskú republiku
         Za Republiko Sejšeli
         Seychellien tasavallan puolesta
         För Republiken Seychellernas

      (1)  ĠU L 405, 30.12.2006, p. 23.


title: Id-Deċiżjoni tal-Kunsill tat-25 ta’ Ġunju 2002 dwar il-konklużjoni tal-Ftehim ta’ kooperazzjoni xjentifika u teknoloġika bejn il-Komunità Ewropea u l-Gvern tar-Repubblika ta’ l-Indja

text:
Avviż Legali Importanti

|

32002D0648

Official Journal L 213 , 09/08/2002 P. 0029 - 0029

		Id-Deċiżjoni tal-Kunsilltat-25 ta’ Ġunju 2002dwar il-konklużjoni tal-Ftehim ta’ kooperazzjoni xjentifika u teknoloġika bejn il-Komunità Ewropea u l-Gvern tar-Repubblika ta’ l-Indja(2002/648/KE)IL-KUNSILL TA’L-UNJONI EWROPEA,Wara li kkunsidra t-Trattat li jistabilixxi il-Komunità Ewropea, u partikolarment l-Artikolu 170, flimkien ma’ l-ewwel sentenza ta’ l-ewwel subparagrafu ta’ l-Artikolu 300(2) u l-ewwel subparagrafu ta’ l-Artikolu 300(3) tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi:(1) L-Ftehim ta’ Kooperazzjoni bejn il-Komunità Ekonomica Ewropea u r-Repubblika ta’ l-Indja dwar l-Isħubija u l-Iżvilupp ġie iffirmat fl-20 ta’ Diċembru 1993 [3].(2) Il-Komunità Ewropea u r-Repubblika ta’ l-Indja qegħdin isegwu programmi speċifiċi tar-RTD f’żoni ta’ interess komuni.(3) Fuq il-bażi ta’ esperjenza ta’ l-imgħoddi, iż-żewġ naħat esprimew ix-xewqa li jistabilixxu qafas aktar profond u miftuħ għat-tmexxija ta’ kollaborazzjoni fix-xjenza u t-teknoloġija.(4) Dan il-ftehim ta’ kooperazzjoni fil-qasam tax-xjenza u t-teknoloġija jifforma parti mill-kooperazzjoni globali bejn il-Komunità Ewropea u r-Repubblika ta’ l-Indja.(5) Permezz tad-Deċiżjoni tiegħu tat-12 ta’ Frar 2001, il-Kunsill awtorizza l-Kummissjoni sabiex tinnegozja ftehim dwar il-kooperazzjoni fix-xjenza u t-teknoloġija bejn il-Komunità u r-Repubblika ta’ l-Indja.(6) Permezz tad-Deċiżjoni tiegħu tal-15 ta’ Novembru 2001, il-Kunsill iddeċieda li l-Ftehim għandu jkun iffirmat għar-rigward tal-Komunità Ewropea.(7) Il-Ftehim ġie iffimat fit-23 ta’ Novembru 2001.(8) Il-Ftehim għandu jiġi approvat,IDDEĊIEDA DAN LI ĠEJ:Artikolu 1Il-Ftehim ta’ kooperazzjoni fix-xjenza u teknoloġija bejn il-Komunità Ewropea u l-Gvern tar-Repubblika ta’ l-Indja hu hawnhekk approvat għar-rigward tal-Komunità.It-test ta’ dan il-Ftehim huwa anness ma’ din id-Deċiżjoni.Artikolu 2Skond l-Artikolu 11 tal-Ftehim, il-Presiden tal-Kunsill għandu jinnotifika lir-Repubblika ta’ l-Indja li l-proċeduri neċessarji għad-dħul fis-seħħ tal-Ftehim ġew kompluti għar-rigward tal-Komunità Ewropea.Magħmula fil-Lussemburgu, It-25 ta’ Ġunju 2002.F’isem il-KunsillIl-PresidentJ. Matas I Palou[1] ĠU C 304 E, 30.10.2001, p. 241.[2] Opinjoni kkonsenjata fl-14 ta’ Mejju 2002 (għad mhux ippubblikat fil-Ġurnal Uffiċjali).[3] ĠU L 223, 27.08.1994, p. 23.--------------------------------------------------


title: Id-Deċiżjoni tal-kunsill tat-13 ta' Ġunju 2003 dwar l-adeżjoni tal-Komunità Ewropea għall-Protokoll għall-Konvenzjoni ta' l-1979 dwar it-Tinġis ta' l-Arja Transkonfinali fit-Tul biex Titnaqqas l-Aċidifikazzjoni, l-Etrofikazzjoni u l-Ożonu ta' ma' Wiċċ l-Art

text:
Avviż Legali Importanti

|

32003D0507

Official Journal L 179 , 17/07/2003 P. 0001 - 0002

		ID-Deċiżjoni tal-Kunsilltat-13 ta' Ġunju 2003dwar l-adeżjoni tal-Komunità Ewropea għall-Protokoll għall-Konvenzjoni ta' l-1979 dwar it-Tinġis ta' l-Arja Transkonfinali fit-Tul biex Titnaqqas l-Aċidifikazzjoni, l-Etrofikazzjoni u l-Ożonu ta' ma' Wiċċ l-Art(2003/507/KE)IL-KUNSILL TA' L-UNJONI EWROPEA,Wara li kkunsidra t-Trattat li jistabilixxi l-Komunità Ewropea, u b' mod partikolari l-Artikolu 175 paragrafu 1, flimkien ma' l-Artikolu 300 paragrafu 2, l-ewwel sentenza ta' l-ewwel subparagrafu u l-paragrafu 3, l-ewwel subparagrafu tiegħu,Wara li kkunsidra l-proposta mill-Kummissjoni [1],Wara li kkunsidra l-opinjoni tal-Parlament Ewropew [2],Billi:(1) L-Aċidifikazzjoni, l-etrofikazzjoni u l-ożonu ta' wiċċ l-art jikkawżaw ħsara inaċċetabbli lill-ambjent u s-saħħa umana fil-Komunità.(2) Fit-30 ta' Novembru 1999 il-Korp Esekuttiv għall-Konvenzjoni dwar it-Tinġis ta' l-Arja Transkonfinali fit-Tul biex Tonqos l-Aċidifikazzjoni, l-Etrofikazzjoni u l-Ożonu ta' Wiċċ l-Art (il-Protokoll ta' Gothenburg) il-Protokoll ta' Gothenburg stabbilixxa livelli massimi permessibbli ta' emissjonijiet (livelli ta' emissjoni) għal kull Parti nazzjonali għall-erba' pollutanti prinċipali responsabbli għall-aċidifikazzjoni, l-etrofikazzjoni u l-Ozonu ta' Wiċċ l-Art: il-limiti dwar id-diosside tal-kubrit, l-ossidi tan- nitroġenu, il-kompost volatili organiku u l-ammonja għandhom jintlaħqu sa l-2010.(3) L-implimentazzjoni tal-Protokoll ta' Gothenburg tikkontribwixxi biex jintlaħqu l-għanijiet tal-Komunità għall-protezzjoni ta' l-ambjent u s-saħħa umana.(4) Id-Direttiva 2001/81/KE tal-Parlament Ewropew u tal-Kunsill tat-23 ta' Ottubru 2001 dwar limiti ta' emissjonijiet nazzjonali għal ċerti pollutants atmosferiċi [3] tistabbilixxi limiti nazzjonali ta' emissjonjiet li jorbtu, li jridu jintlaħqu sa l-2010 l-aktar tard, li huma ugwali għal jew aktar ambizzjuzi minn dawk meħtieġa mill-Protokoll ta' Gothenburg għal kull Stat Membru.(5) Id-Direttiva 2001/80/KE tal-Parlament Ewropew u tal-Kunsill tat-23 ta' Ottubru 2001 fuq il-limitazzjoni ta' emissjonijiiet ta' ċerti pollutants fl-arja minn impjanti kbar ta' kombustjoni [4] waqqfet valuri ta' limiti ġodda għal dan is-settur, li huma konsistenti ma' dawk stabbiliti taħt il-Protokoll ta' Gothenburg.(6) Il-Komunità, għaldaqstant, għandha taderixxi għall-Protokoll ta' Gothenburg,IDDEĊIDA DAN LI ĠEJ:Artikolu 1L-adeżjoni tal-Komunità għall-Protokoll għall-Konvenzjoni ta' l-1979 dwar it-Tinġis ta' l-Arja fit-Tul Transkonfinali biex Tonqos l-Aċidifikazzjoni, l-Etrofikazzjoni u l-Ożonu ta' Wiċċ l-Art b' dan hu approvat għan-nom tal-Komunità.It-test tal-Protokoll hu kkontenut fl-Anness għal din id-Deċiżjoni.Artikolu 2Il-President tal-Kunsill b' dan hu mogħti s-setgħa jinnomina l-persuna(i) biex tiddeposita l-istrument ta' adeżjoni mas-Segretarju Ġenerali tan-Nazzjonijiet Uniti skond l-Artikolu 16 tal-Protokoll.Artikolu 3Din id-Deċiżjoni għandha tkun ippubblikata fil-Ġurnal Ufficjali ta' l-Unjoni Ewropea.Magħmula fil-Lussemburgu, fit-13 ta' Ġunju 2003.F'isem il-KunsillG. PapandreouIl-President[1] ĠU C 151 E, 25.06.02, p. 74.[2] L-Opinjoni ta' l-4 ta' Lulju 2002 (għadha mhix ippubblikata fil-Ġurnal Uffiċjali).[3] ĠU L 309, 27.11.01, p. 22.[4] ĠU L 309, 27.11.01, p. 1.--------------------------------------------------